text:
Dr Nyirinkwaya wubatse izina mu kuvura abagore ni muntu ki?
Dr Nyirinkwaya, Umuyobozi mukuru w’ibitaro bya La Croix du Sud (Ifoto/Kisambira T).
Dr Nyirinkwaya Jean Chrysostome ni umuganga uzwi cyane mu Rwanda, by’umwihariko mu Mujyi wa Kigali, aho usanga hafi abagore bose cyane abasirimutse bifuza kwivuriza no kubyarira mu bitaro bye bizwi nka La Croix du Sud biherereye i Remera mu Mujyi wa Kigali, inyuma gato ya Hotel Chez Lando.
Umunyamakuru yagenderereye ibi bitaro, agirana ikiganiro kirambuye n’uyu muganga nyirabyo (Dr Nyirinkwaya), amutekerereza byinshi mu nzira yanyuzemo mbere yo gutera imbere, kwiyubakira ibitaro by’igiciro cyihagazeho ndetse no kumenyekana cyane bimwe abantu bita ‘kubaka izina’!
Dr Nyirinkwaya aganira atuje, atega amatwi iyo umubaza, agasobanura ibintu yitonze ubona ko yabanje kubitekerezaho neza, rimwe na rimwe aba nka mwarimu agafata urupapuro n’ikaramu akabigushushanyiriza. Iyo bibaye ngombwa arakubwira ati “Ibi byo si ngombwa byihorere, ababifitiye amatsiko yabarekere..!” Cyangwa se ati “Zimya recorder (akuma gafata amajwi) mbanze ngusobanurire!” Nyuma ikiganiro kigakomeza.
Uwo ari we:
Yitwa Dr Nyirinkwaya Jean Chrysostome
Afite imyaka 60 y’amavuko
Ni umugabo ukuze ariko kandi w’ibigango bigaragara ko yaba yarabayeho neza! Ni muremure arashinguye, yambwiye ko apima ibiro 108 akagira uburebure bwa metero imwe na santimetero 93 (1m93).
Yashakanye na Marie Louise Akibode mu mwaka wa 1986, uyu bakaba baramenyanye bakiri abanyeshuri.
We n’umufasha we bafitanye abana bane (4), barimo abakobwa batatu (3) n’umuhungu umwe umaze no kubaha umwuzukuru, ndetse kuri ubu uyu muhungu akaba ari umwe mu bayobozi bakuru b’ibitaro bya se ‘La Croix du Sud’, aho akora nka DAF (Directeur Administratif et Financière) cyangwa se Umuyobozi ushinzwe imali n’imiyoborere.
Amashuri yize:
– Yize muri Kaminuza ya Bujumbura (Bujumbura University)
– Yakomereje amasomo ye y’ubuganga mu gihugu cya Senegal muri University DAKAR akaba ari naho yakuye impamyabumenyi mu buvuzi bw’abagore (Obstetric – Gynecology).
Nyuma y’amashuri yatangiye akazi!
Dr Nyirinkwaya avuga ko nk’umu Gynecologist, aka kazi ko kuvura abagore akora yagatangiye mu mwaka wa 1987;
– Kuva 1988-1990 yakoze mu bitaro Hopital Prince Regent Charles Bujumbura mu Burundi
– Kuva 1991-1994, yatangiye gukorana na se umubyara nawe w’umuganga mu ivuriro rye ryigenga ‘Cabinet Dr Nyirinkwaya Augustin” riherereye i Bujumbura mu Burundi, bigaragara ko gukunda uyu mwuga kuri we bifite isoko.
– Guhera ku itariki ya 1 Kanama 1994-1996; Dr Nyirinkwaya yabaye Umuyobozi Mukuru w’agace k’ubuzima ka Kigali azwi nka Mediresa (Medecin Directeur Region Sanitaire de Kigali), aho yari ashinzwe ibijyanye n’iterambere ry’inzego z’ubuzima muri Kigali. Hari mu bihe Jenoside yakorewe Abatutsi yari ikirangira, harimo kurebwa uko urwego rw’ubuzima rwakongera gushyirwa mu buryo.
Yarasezeye ajya kwikorera:
Aha Dr Nyirinkwaya yemeza ko bitari byoroshye na gato, dore ko ngo no muri ako kazi yari avuyemo k’ubu Mediresa atabashaga gukora ku ifaranga ryari ritarongera kugira agaciro karyo kuko ari bwo Jenoside yari ikirangira. Avuga ko n’ubwo yari Umuyobozi ushinzwe ubuzima muri Kigali yose, yakoraga ahembwa ibyo kurya kimwe n’abandi bakozi b’ibyo bihe, bakagenerwa isukari, ifu y’ubugari by’umuhondo (pâte jaune), amavuta yo guteka n’ibindi nk’ibyo, kuko ngo ibyo guhembwa amafaranga byaje nyuma.
Izuba Rirashe: Watangiye kwikorera ryari?
Dr Nyirinkwaya: Ku itariki 15 Ukwakira 1995 nkiva mu buyobozi bwa Region Sanitaire ya Kigali, nahise nshinga ivuriro rito hariya i Nyamirambo ndyita ‘Polyclinic la Croix du Sud’.
Izuba Rirashe: Wavuze ko wari uvuye mu kazi gahemba ibyo kurya, ubwo igishoro cyo kwikorera cyavuye he? Cyanganaga iki?
Dr Nyirinkwaya: Nahereye ku tuntu duto nari mfite, nk’udukoresho naturukanye mu ivuriro rya papa wanjye nakoreraga i Burundi, hanyuma nsaba n’inguzanyo ya Miliyoni enye (4.000.000Frw) muri Bank yitwaga BCDI muri icyo gihe, ni uko ntangira kwikorera.
Umunyamakuru: Ugitangiza iri vuriro ryatangiranye ubushobozi bungana iki?
Dr Nyirinkwaya: Oh! Ubushobozi bwo bwari buke kuko mu bitaro twabashaga kwakira abarwayi ku bitanda umunani gusa, abandi bivuzaga bataha, abaganga nabo bari bake cyane nasaga nk’aho ngakora njyenyine.
Icyo gihe nari mfite Laboratoire, nkoresha abaganga babiri bonyine; umwe ukora ubuvuzi rusange (generalist) n’uvura abana (Pediatric) wakoraga bubyizi, hakiyongeraho jyewe.
Avuga ko icyo gihe ibibazo byari byinshi cyane ko ababyeyi babaganaga ari benshi, hakaba ababyazwa ariko kubaga byo bidashoboka, kuko nta cyumba cyo kubagiramo ndetse n’ibikoresho bari bafite.
Izuba Rirashe: Ubwo mwabyifatagamo mute ku babyeyi babagezeho bagomba kubagwa byihutirwa?
Dr Nyirinkwaya: Ni ikibazo gikomeye! Reba gufata ambulance ukajyana umubyeyi waje agana ivuriro ryawe kubagirwa mu bindi bitaro, hakaba ubwo usanze nabo barimo kubaga undi! Ubwo bukererwe bwose ni ikibazo ku mubyeyi n’uwo atwite.
Iki ni kimwe mu bibazo byatumye mfata icyemezo cyo kwimurira iri vuriro mu yindi nzu yagutse yari ruguru gato y’iyo twakoreragamo, tugamije kongera serivise no kurushaho kwakira neza abatugana.
Izuba Rirashe: Ese ko numva mwibanda cyane ku buvuzi bw’abagore no kubyaza kandi ibitaro byanyu bitanga zerivise zinyuranye?
Dr Nyirinkwaya: Ni uko serivise ya Gynecology ari yo yakira abantu benshi cyane ugereranije n’izindi hano, ariko kandi n’ahandi hose uzagera ku isi, burya serivise ijyana n’icyo nyir’ibitaro afitemo ubumenyi ni yo iteka iganwa cyane, usanga ari yo ibitaro byose bifatiyeho, iba ari nk’uruti rw’umugongo rw’ibitaro (backbone). Njyewe rero ndi Gynecologist, bityo n’abagana Hopital la Croix du Sud benshi ni abakenera ubufasha muri serivise ya Gynecology, bitabujije ko dutanga n’izindi serivise.
Izuba Rirashe : Mwatangiranye miliyoni 4 nk’igishoro mukorera mu mazu mukodesha, none ubu murakorera mu nyubako ifatika kandi yanyu bwite hiyongereyeho n’ibikoresho bigezweho mu buvuzi! Niba atari ibanga ibi bitaro mukoreramo ubu bihagaze ku giciro kingana iki?
Dr Nyirinkwaya: (Abanza guseka!!) Ubwo se ibyo nabyo ni ngombwa?! Bihagaze mu giciro cy’amamiliyari. Urebye ni miliyali nk’eshatu!
Izuba Rirashe: Ubu mufatwa nk’abakoze amateka, ibitaro La Croix du Sud birazwi muri Kigali dore ko ukiri mu muhanda uva Gishushu uzamuka kwa Lando iyi nyubako ari imwe mu magorofa amaso ahita aguha! Ese ubwiza bwayo bw’inyuma busa n’ibiyiberamo imbere? Serivise mutanga zifashe zite kuri ubu?
Dr Nyirinkwaya: Icyo nakubwira cyo ni uko tugerageza gutanga serivise nziza uko tubishoboye. Mu mikorere, twaguha imibare mu byo wifuza byose, nk’umwaka ushize ndumva twarabyaje ababyeyi bagera ku bihumbi 4, mu gihe mu myaka ya za 1998 twabyazaga nka 300 cyangwa 400, gusa ibibazo nabyo ntibibura!
Izuba Rirashe: Nk’umuhanga mu buvuzi bw’abagore kandi uhura na benshi bakugezaho ibibazo bitandukanye, musanga ubuzima bw’imyororokere bwifashe bute mu bakiri bato muri iki gihe?
Dr Nyirinkwaya: Ni ikibazo gikomeye, benshi mu rubyiruko rw’ubu ntibajya babiganirizwa, bahugiye mu kwigana imico y’ahandi nk’aho ari ibigezweho cyane ko byinshi biborohera kubimenya hifashishijwe ikoranabuhanga. Wumva umwana muto ngo afite cheri, yaza kumusura ababyeyi ntibabyiteho bakabarekera mu cyumba bonyine aho gukurikirana ibyo barimo. Rimwe na rimwe basa n’abahawe uburenganzira bwo kwisanzura no gukora ibyo badakwiye kuba bakora, nko kureba amafilime adakwiye, guhora mu birori bitandukanye badafite abantu bakuru babagenzura n’ibindi kenshi bibabyarira ibibazo.
Izuba Rirashe: Ibyo bibazo ni ibihe?
Dr Nyirinkwaya: Ni byinshi; hari nko kuhandurira uburwayi, gutwara inda bakiri bato nabyo bikurura ibindi bibazo nko kuba zavamo cyangwa zikabahitana.
Izuba Rirashe: Ubona hakorwa iki mu guhangana n’ibi bibazo?
Dr Nyirinkwaya: Nsanga hakwiye gushyirwaho gahunda ifatika y’amasomo agomba gutangwa ku bijyanye n’ibitsina (Sexual education) mu mashuri, kuko uko kutamenya kw’abana kubera gutinya kubigisha no kubasobanurira ko agakingirizo kabaho, icyo kamaze n’uko gakoreshwa cyangwa se kwigisha umwana w’umukobwa ikoreshwa ry’utunini tubuza gusama (pilule contraceptive), ni byo bibaviramo kubigwamo.
Izuba Rirashe: Ese ubusanzwe ni iki gishobora gutuma inda ivamo?
Dr Nyirinkwaya: Ubusanzwe inda zikiri nto ni zo zikunze kuvamo. Inda ishobora kuvamo bitewe n’inenge zikomoka ku ntanga zatanzwe n’ababyeyi ari nazo zihura zigakora igi ritanga umwana, inda ishobora kuvamo bitewe n’uburwayi nka Syphilis, Diyabete, uburwayi bw’umutima n’izindi, ishobora kandi kuvamo biturutse ku ruhererekane rw’amaraso mu muryango (genetics).
Izuba Rirashe: Hari impamvu zimwe zemewe n’amategeko y’u Rwanda ko umuntu ubishaka yakurirwamo inda nko mu gihe yayitwaye akorewe ihohoterwa, yayitewe n’uwo bafitanye isano cyangwa se mu gihe abaganga bagaragaza ko yamuteza ikibazo cy’ubuzima. Ese hano mujya mwakira abantu nk’abo baza kwisabira gukurwamo inda bagendeye kuri iryo tegeko?
Dr Nyirinkwaya: Ku mpamvu zemewe, ibyo biri mu burenganzira bwabo. Bashobora kuza kubidusaba ariko twe iyo serivise ntabwo tuyitanga, dukora ibifitanye isano n’ubuvuzi gusa.
Izuba Rirashe: Hari amakuru yagiye atambuka avuga ku babyeyi n’abana bagiye bapfa cyangwa inda zikavamo bitewe n’uburangare bw’abaganga, muri Hopital la Croix du Sud ho byifashe bite?
Dr Nyirinkwaya: Ibyo bibazo ntabihari. Simvuze ko tutajya dupfusha ariko ntibyaba bivuye ku burangare bwacu. Naho ubundi ibyo nanjye njya mbyumva mu makuru n’ahandi, ariko rero abantu bajye batandukanya ibintu barebe n’uburyo abaganga bo mu bihugu byacu bakoreramo mbere yo kubavuga ibyo byose, kuko kenshi usanga tubavuga nabi kubera kwigereranya n’ibihugu byateye imbere.
Ibaze kugira ngo umuforomokazi umwe abe asabwa kwita ku barwayi 10, naho umuganga umwe ugasanga ategerejwe n’abarwayi barenga 20! Ntitwakwigereranya n’i Burayi kuko ho wanasanga umurwayi afite umuganga we uba ashobora no kumusanga iwe mu rugo!
Dr Nyirinkwaya avuga ko uvuga ko umurwayi yagize ikibazo kubera kurangaranwa, yajya anabanza kumenya icyo muganga yari ahugiyeho kuko ushobora gusanga yari arimo kwita ku wundi nawe urembye cyane, kandi asabwa kubitaho icyarimwe.
Izuba Rirashe: Imfu z’ababyeyi n’abana bavuka zifashe zite mu bitaro La Croix du Sud?
Dr Nyirinkwaya: Nta bidasanzwe, ntabwo ari benshi kandi ntibyabura. Dukora uko bashoboye mu kugabanya ibyago bishobora kubaho mu gihe umugore abyara ariko rimwe na rimwe ntidushobora guhagarika ibyo byago.
Ni mu gihe muri Kanama 2012, ibitaro La Croix du Sud byigeze kuvugwamo urupfu rw’umubyeyi n’umwana yari amaze kwibaruka, aho byemejwe n’umutangabuhamya ko yazize kurangaranwa n’abaganga, ariko mu gusubiza iki kibazo Dr Nyirinkwaya we yavuze ko urupfu rw’uyu mubyeyi rwatewe n’uko umutima wahise uhagarara igihe yabyaraga.
Ibindi kuri Dr Nyirinkwaya:
– Mu buzima ntacyo yakunda ngo akirutishe umuryango we akunda cyane.
– Iyo afite akanya akunda gusoma, gukora siporo yo koga (swimming) no gutembera mu mirima.
– Ikintu cyamushimishije cyane kuruta ibindi kuva yava mu nda ya nyina umubyara, avuga ko ari ugukandagira ku butaka bw’igihugu cye ‘u Rwanda’ adafite ubwoba.
– Ikindi kandi, niba uri umugome ukaba n’umumeshyari ntimushobora kubana, kuko ibyo ni byo bintu bibiri Dr Nyirinkwaya avuga ko yanga urunuka.
– Naramuka agusuye cyangwa ukagira amahirwe yo kumwakira, uzamuhe ibyo kurya bitetse Kinyarwanda wirungishije amavuta y’inka ushyireho n’udushaza, hanyuma icyo kunywa cyo; uzamuhe amazi yo kunywa cyangwa se umutobe w’imbuto w’umwimerere, azanezerwa kuko avuga ko abikunda pe!
Mu gusoza iki kiganiro, umunyamakuru yabajije Dr Nyirinkwaya akabazo k’amatsiko!
Izuba Rirashe: Hari abavuga ko umuganga w’abagore ‘Gynecologist’, akunda igitsina gore cyane, agikunda birenze urugero aho usanga bamwe bafata ku ngufu abagore baje kubivuzaho bakabasambanyiriza ku bitanda by’isuzumiro! Ibyo ubivugaho iki nk’umu Gynecologist ubimazemo imyaka isaga 25?!
Dr Nyirinkwaya: (Byaramusekeje cyane, gusa yemera ko ari imyumwire ifitwe na benshi.) Mu gusubiza aseka cyane, yagize ati “Yewe abantu batwibazaho byinshi bakanatuvuga uko babyumva kuri iyo ngingo! Ariko rwose kubikunda (sex) no kubyanga, biterwa na kamere bwite y’umuntu. Ibyo tubona dusuzuma abagore mu myanya yabo y’ibanga ni ibisanzwe, tuba turi mu kazi!!
Izuba Rirashe: Murakoze cyane ku kiganiro muduhaye Doctor!
Dr Nyirinkwaya: Mwakoze cyane namwe kutugenderera.
Ibitaro La Croix du Sud bifite serivise zitangirwa mu mashami 18 anyuranye; bifite kandi ubushobozi bwo kwakira abarwayi ku bitanda 106, bikoresha abakozi 277 harimo abaganga 27 (Doctors).
SRC: IZUBA RIRASHE


c: text/html

text:
Ibitekerezo bifata isura muri OneNote
Imurira bikoroheye muri OneNote ibivuye muri Evernote maze uhuze inyandiko zawe ku bikoresho byose ku buntu. Reba uko bikorwa
Gushyiraho uburyo bwawe
Wandika ibitekerezo byiza kuri seriviyete n'inyandiko zifatisha? Gushyingura bisobanutse ni byo ukunda kurushaho? OneNote yakuzirikanye mu buryo bwose utunganya ibitekerezo byawe. Andika cyangwa ushushanye ku rupapuro ukoresheje imiterere y'ikaramu y'ubuntu. Shaka maze ukate ibyo ku rubuga bivemo ibitekerezo by'amashusho.
Korana n'umuntu wese
Ikipe yawe iri kuzana igitekerezo cy'ikinyejana. Umuryango wawe uri gutegura meni y'ihuriro rikomeye. Guma kuri paji imwe kandi wihuze aho waba uri hose.
Tekereza wandika
Itegure. Gena. Shushanya. Ikaramu cyangwa agatoki ni cyo gikoresho ukeneye cyonyine. Andikisha intoki maze uze kwandikisha imashini note wafashe. Garagaza ibifite akamaro maze utange ibitekerezo ukoresheje amabara cyangwa amashusho.
Kugeraho ahantu hose
Fata note. Biroroshye kuvana ibikubiyemo byawe ahantu hose, nubwo waba utari kuri Interineti. Tangirira kuri mudasobwa igendanwa yawe maze uvugurure inyandiko zo kuri telefoni yawe. OneNote ikorana n'igikoresho cyangwa mudasobwa ibonetse yose.
-
Windows
-
Apple
-
Android
-
Urubuga
Biberanye na Office
OneNote ni porogaramu igize porogaramu za Office usanzwe uzi. Tunganya inyandiko zawe ukoresheje ingingo uvanye muri imeyiri ya Outlook cyangwa ushyiremo imbonerahamwe ya Excel. Kora byinshi wifashishije porogaramu za Office ukunda zikorera hamwe.
Ihuze mu ishuri
Huza abanyeshuri mu buryo butuma bafashanya cyangwa uhe buri muntu ubufasha mu makayi bwite. Kandi nta zindi nyandiko zacapwa. Ushobora gutunganya amasomo no gutanga imikoro mu isomero ry'ibikubiyemo rusange.
Menya ikayi y'ishuri

robotstxt: allowed

filter: keep


text:
Ugomba gutera intete zigisarurwa kugira ngo zizagire imikurire myiza ishoboka. Shyira intete mu mazi afite ubushyuhe buri hagati ya 20–25 °C mu gihe cy’amasaha abiri kugeza kuri atandatu.
Intete zisukuye z’Umwembe wa Kalimantana Mango, Kasturi (Mangifera casturi), Borneo, Indonesiya
Nyuma yo kuzikura mu mazi, tera intete mu butaka (ubutaka bw’umucaga bworohereye) kandi akabindi ukagumishe ku bushyuhe nibura buri hagati ya 20–25oC. Inete zitangira kumera mu cyumeru kimwe kugeza kuri bitatu. Ingemwe zikiri nto zigomba kuguma ku zuba ritari ryinshi.
Intere zitangiye kumera z’Umwembe wa Kalimantana, Kasturi (Mangifera casturi), Borneo, Indonesiya
Niba uba mu karere gashyuha cyane kandi gahehereye, ushobora gutera imyembe mu murima wawe. Niba uba mu karere kabamo ubukonje bwinshi n’urubura, ni ngombwa kugumisha imbuto mu nzu cyamgwa mu mazu bagemekamo.
Guhinga imyembe uhereye ku ntete
Shyiraho Igitekerezo!
Subscribe to: Post Comments (Atom)


text:
Nuramuka ubonye ibimenyetso bikurikira uzihutire kugana kwa muganga
Ibimenyetso 5 utagomba kwirengagiza
Ibimenyetso bimwe na bimwe, nko kuribwa cg ububabare butandukanye buba budasobanuye ikintu kinini mu mubiri ariko hari n’ibindi bimenyetso byerekana ko umubiri uri mu kaga.
Hari indwara zizahaza umubiri zikaba zanakurura urupfu, niyo mpamvu igihe cyose ubonye ibimenyetso bidasanzwe ugomba kwihutira kugana kwa muganga utazuyaje.
Nuramuka ubonye kimwe muri ibi bimenyetso uzihutire kugana kwa muganga mu maguru mashya;
Kumva udafite imbaraga mu maboko n’amaguru
Nutangira kumva ucika intege cg uzana ibinya mu maboko, amaguru cg mu isura, bishobora kuba ikimenyetso cya stroke, cyane cyane ni biba ku ruhande rumwe.
Ugomba kugana kwa muganga, igihe wumva uribwa umutwe bidasanzwe, utangiye guta ubwenge cg se ufite ibibazo mu kuvuga cg kumva. Ushobora kandi kuba wibasiwe na stroke, niba udashoboye guhagarara neza, wumva uzungera cg se udashoboye kugenda neza.
Ugomba guhita ugana ivuriro byihuse, igihe ugaragaje kimwe muri ibi bimenyetso.
Kuribwa mu gatuza
Nutangira kumva uburibwe mu gatuza ntuzazuyaze kumenya ikibitera ugana kwa muganga.
Kubabara mu gatuza biherekejwe no kubira ibyuya, guhumeka insigane, cg iseseme ni ikibazo kigomba gukurikiranirwa hafi n’abaganga. Kuribwa mu gatuza cg kumva haremereye bishobora kuba ikimenyetso cy’indwara z’umutima, cyane cyane iyo bikubaho mu gihe uri muri sport cg uri gukora. Bishobora kandi kuba ikibazo kindi gikomeye, nk’utuntu dukomeye turi mu maraso yawe (blood clot) turi kujya mu bihaha.
Niba wumva mu gituza haremereye, uburibwe bugenda bugaruka, bikaba bimara iminota myinshi, wizuyaza gana kwa muganga.
Nubona amaraso mu nkari
Ibintu bitandukanye bishobora gutuma amaraso agaragara mu nkari:
Niba ubona amaraso mu nkari zawe, kandi ukaribwa umugongo cg ku nda hasi, bishobora kuba ikimenyetso cy’uko mu mpyiko zawe harimo utubuye. Utubuye mu mpyiko ni imyunyungugu n’umunyu ugenda ugahagama mu miyoboro itwara inkari yo mu mpyiko.
Amaraso mu nkari bijyana no gushaka kunyara buri kanya, kimwe no kumva wokerwa mu gihe uri kunyara bishobora kuba ikimenyetso cy’infection mu muyoboro w’inkari cg mu mpyiko. Ugomba guhita ugana ivuriro igihe ubonye ibi.
Niba uzana amaraso mu nkari ariko utagira ububabare, gishobora kuba ikimenyetso cya kanseri y’impyiko cg uruhago, ugomba kugana kwa muganga bakagusuzuma.
Gutangira gusemeka
Gusemeka kimwe n’ibindi bibazo mu mihumekere, bigomba kwitabwaho vuba bishoboka. Niba uri guhumeka insigane, gusemeka cg wumva uhumeka nk’ipusi, ugomba kwihutira kugana kwa muganga.
Bishobora kuba asima, indwara y’ibihaha, allergies zikomeye cyane cg se kuba ubundi burozi bukomeye bwakwinjiyemo. Muganga nyuma yo kugusuzuma niwe uzamenya ikibitera n’uburyo ushobora kuvurwa.
Gusemeka bishobora guterwa n’umusonga cg ubwandu bw’ibihaha nka bronchitis. Niba ukorora igikororwa gisa umuhondo cg icyatsi, ukaba ufite umuriro cg uhumeka bikugoye, uba urwaye bronchite/bronchitis ntuzatindiganye kugana kwa muganga.
Ibibazo mu guhumeka ntugomba kubitindana, igihe cyose ubonye bije usabwe guhita wihutira kugana kwa muganga.
Kumva mu ntege cg impfundiko haribwa
Iki nacyo gishobora kuba ikimenyetso cy’uko amaraso adatembera neza mu maguru cg harimo ibindi biyabuza gutembera neza (blood clot), bizwi nka Deep Vein Thrombosis (DVT).
Ibi bishobora kubaho igihe umaze igihe kinini wicaye, nko mu modoka cg indege, kimwe no kumara igihe kinini uryamye nk’igihe urwaye.
Iyo mu maraso harimo ibiyabuza gutembera neza (blood clot), uhita wumva uburibwe iyo uhagururtse cg uri kugenda. Ushobora no kubona icyo gice cyabyimbye; uzabona hatukura kandi hoorshye cyane kurusha ukuguru kuzima.
Niba usanzwe ukora imyitozo ngorora mubiri, ni ibisanzwe kumva uburyaryate nyuma ya siporo, niwumva ariko hokera kandi hatukuye, ugomba kwihutira kugana kwa muganga.
source:umuti


text:
Hari impamvu Yesu yiswe umucunguzi w’isi ntiyitwe gusa udukurikirana cyangwa ngo yitwe urugero rwiza rwacu. Mu by’ukuri Yesu Kristo yakijije abantu abakura mu byaha byabo arabacungura. Ntiyacunguye bose ariko uwo ariwe wese yabona agakiza.
Benshi ntabwo bashaka gukizwa batekereza ko badakeneye agakiza mu buzima bwawo, Suko Imana idashaka ko bakizwa. Ahubwo nuko badakeneye Imana muri iyi nzira. Barirwariza ubwabo mugihe bakeneye ikintu.
Agakiza k’umuntu ni impano y’ubuntu , ariko hari abajya kure y’iyi mpano. Bakaba badashaka kwakira iyo mpano y’ubuntu. Ni nkumuntu ufite indwara ishobora kumwica ariko akaba atabyitayeho, agatekereza ko ibintu byose bimeze neza.
Icyaha cy’injira cyane mu muntu. Ni ikintu kica kwera kw’Imana. Kandi kikaba gikwiriye igihano kivuye ku mana yera. Aba bantu bameze nk’uwo muntu ufite indwara ariko akaba atabyitaho ndetse niyo babimubwira ntiyemere ko nta ndwara afite, agakomeza gutekereza ko buri kintu kimeze neza.
Imana yakiza uw’ariwe wese, ariko ntabwo yakiza buri wese. Benshi batakaza ubuzima bw’iteka bagatandukana n’Imana n’ubwami bwayo bw’ijuru. Niba umuntu amenya ikibuze akamenya ko kutemera Imana aba ari kwirengagiza urukundo n’imbabazi za Yesu. Hari abanze kwemera uwatanze ubugingo bwe kygira ngo acungure ubugingo bw’umuntu, ntutekereze ko kuba batemeye Yesu hari ibyo babuze baba bakize ndetse cyane ariko iyo basobanukiwe ko hari uwo bakwiye kwakira agahindura ubuzima bwabo baramwakira.
Buri wese yaza kuri Kristo agakizwa? Yego. Buriwese yakwizera Yesu . Bimeze gutya ubugingo bwawe, ni kimwe n’ubwanjye iyo turi mu cyaha. Ntabwo twakwiyuhagiraho ibyaha byacu, ariko Kristo arabishoboye. Amaraso ye aradukiza kandi ibi biba iyo umuntu yizeye Imana kumubabarira. Ukazana ibyaha byawe mu guca bugufi no mu kubwiza Imana ukuri hanyuma agahanagura ubugingo bwawe akaguhindura uwemerwa kuri Data. Nta Kristo ntabwo uba uri ahantu heza ho kwegera Data. Uba wanduye, nkuko nanjye nari meze. Uretse kristo wenyine niwe uduhindura abera imbere y’Imana .
Kristo niwe wenyine wiringirwa.ibyiyumviro buri gihe bijyana abantu kure y’Imana umwuka wera akayobora abantu akabageza kuri data biciye mu mwana. Ushobora kumwizera kugira ngo agukize. Imana yakiza uwo ariwe wese, ariko atari buri wese. Nibyiza kuza kuri Kristo “nk’uko ndi, uko urushaho kwizera amaraso meza kugira ngo akweze. Mu magambo y’indirimbo, ushobora kubwira Imana ati: nkuko ndi nta kindi nifuza cyankiza, kereka amaraso yamenetse kubwanjye, aya akanyemerera kugusanga, Oh Mwana w’Imana ndaje ndaje.” Ushobora kubivuga. Nyuma uzaztangira kureba ibyo ukeneye ariko wite kumucunguzi wawe kurusha.
Ko nkubazae waba uri mu gice buri wese wakiriye Kristo yaba yaravuyemo ? waba warakiriye Yesu nk’umucunguzi, mu kwihana ibyaha no kwatura Kristo nk’umwami? Abantu bamwe baravuga Yesu ni umucunguzi wanjye mu gihe abandi bavuga ko ari umuntu mwiza kuri wowe bimeze gute? Ni iki uvuga mu byukuri kuri Messia? Uramuzi? Yesu yaravuze Intama zanjye ndazizi kandi nazo ziranzi Yohana 10:14.
Imana izakiza uwari we wese ariko atari buri wese. Ni ubwo buryo Imana yakozemo agakiza.
Kandi ugomba nawe kwiga uko ugomba kugenza ubuzima bwawe, kugeza ku gupfa. Ushobora kubaho ugapfana na Yesu, cyangwa ushobora kubaho ugapfa nta nuwo ufite. Ushobora kwizera Kristo ukanamukurikira cyangwa ushobora kumwihorera. Imana ntabwo izagushyiraho agahato kugira ngo ube mu muryango we niba uhise inzira yo kuba ubuzima buri hanze y’ibi.
Rero umwanya ni uwawe. Imana yakoze buri kuntu cyose kingenzi kuri wowe mugutanga impano yayo idasanzwe aribwo bugingo buhoraho mu ijuru. Wahuza ubu butumwabwiza no kwizera, cyangwa ugakomeza kutizera? Umuryango urafunguye. Agakiza karabonetse. Nubwo bisa nkaho kuri wowe buri wese wumvise ubu butumwa mbere yagira ikibazo kuri wowe uwa ariwe wese arumva?


text:
Ngoma: Abaturage barenga ibihumbi 17 bamaze kuva mu bukene kubera kwizigamira binyuze mu bimina
Abaturage bakorera mu bimina bivuguruye SILC (Saving and internal lending communities), bakorana n’umuryango CRS (catholic relief serves) mu kubaha amahugurwa bavuga ko bamaze kwikura mu bukene bitewe no kujya mu bimina. Ubuhamya bwatanzwe na bamwe mu bamaze kwiteza imbere bagaragaje ko ibimina byabafashije kwizigamira no kubona igishoro maze bikabateza imbere. Munyangiriki Albert umusore utarubaka, yatangaje ko yabaye impfubyi akiri muto bityo... Read More


text:
Ubwo yasozaga ku mugaragaro ubukangurambaga ku kwihangira imirimo (NEP Kora wigire) bwari bumaze ukwezi bukorerwa hirya no hino mu gihugu, Minisitiri w’Intebe, Anastase Murekezi, yagarutse ku mibare y’ubushomeri agaragaza ko hari akazi kanini ko gukorwa na buri wese dore ko mu Banyarwanda basaga miliyoni eshanu bafite ubushobozi bwo gukora, Leta ibasha guha akazi abangana na 3%.
Ati “Kuva muri 2011 kugeza muri 2014 imirimo idashingiye ku buhinzi yiyongereyeho ibihumbi 530, ubwo ni ukuvuga ko ari ikigereranyo cy’imirimo ibihumbi 176 buri mwaka ihangwa mu bucuruzi, ubukorikori n’ibindi.
Nkuko bikubiye mu cyererekezo 2020 na EDPRS ya Kabiri, guhanga imirimo mishya ni umusingi wo kwiteza imbere no kurwanya ubukene mu buryo bugaragara aho hari gahunda yo guhanga imirimo nibura ibihumbi 200 buri mwaka idashingiye ku buhinzi.
Nubwo iyo mirimo ibihumbi 146 ihangwa buri mwaka , Minisitiri w’Intebe Murekezi yavuze ko idahagije kuko imibare y’ubushomeri cyane mu rubyiruko rwarangije Kaminuza igiteye inkeke
Ati “Ubushakashatsi buheruka bwerekana ko ubushomeri mu Rwanda buri kuri 2%, nubwo bisa nkaho bidakanganye ariko ubushomeri mu rubyiruko muri rusange buri kuri 4%, ubushomeri mu mijyi buri ku 9% mu gihe mu barangije kaminuza buri ku kigero cya 14%.”
Minisitiri w’Intebe, Anastase Murekezi, yavuze ko impamvu ubushomeri burushaho kwiyongera mu barangiza za Kaminuza, ari uko usanga barize amasomo atajyanye n’ibikenewe ku isoko ry’umurimo, bityo hakaba haragiyeho ingamba zo guhindura integanyanyigisho.
Ati “Zimwe mu mpamvu zitera ubushomeri mu Rwanda no muri Afurika ni rusange ni uko bamwe mu barangiza kwiga za kaminuza usanga barize ibitajyanye n’ibikenewe ku isoko ry’umurimo,akaba ariyo mpamvu amasomo agenda avugururwa ngo higwe ibikenewe, amasomo ahuzwe n’ibikenewe ku isoko ry’umurimo. Mu mwaka wa 2018 abiga mu mashuri y’Uburezi bwibanze bw’imyaka cumi n’ibiri bazaba ari 60% bazaba barize imyuga birumvikana ko bazaba barize gukora imirimo yo gutuma bihangira akazi bakikorera.”
Kuri ubu Leta y’u Rwanda ikangurira abantu b’ingeri zose kwihangira imirimo ibabeshaho bitewe n’uko yo itanga imirimo ku kigero cya 3% mu gihe 97% by’isigaye itangwa n’abikorera ku giti cyabo ndetse indi igahangwa.
Yibukije kandi uturere tumwe na tumwe tutarashinga udukiriro kubikora vuba kugira ngo abaturage cyane urubyiruko babone aho bahangira imirimo.
Muri uyu muhango hahembwe abantu bagize uruhare mu gufasha abantu b’ingeri zose kwihangira imirimo, abafashije urubyiruko kubona inguzanyo, ibigo bitandukanye byagize uruhare mu gutanga akazi ku rubyiruko nk’Uruganda rukora imyenda, C&H Garment, uturere twabashije gukora ubukangurambaga muri uku kwezi kwa NEP Kora wigire ku buryo bushimishije, nka Gicumbi, Musanze na Burera.
Gahunda ya NEP Kora wigire yatangijwe mu 2014, aho kuri ubu abantu 80,672 babashije guhanga imirimo idashingiye ku buhinzi babikesha iyi gahunda.
Abantu 7,438 babashije guhabwa ingwate zibafasha gukora imishinga ku bufatanye bw’iyi gahunda n’Ikigega gitera inkunga imishinga iciriritse, BDF. Abajyanama mu by’ubucuruzi bafashije abantu 24,702 kubona inguzanyo zo gukora imishinga ibateza imbere.


text:
Menya umuzi w’imbuto wera – Joyce Meyer
Nehemiya 8:10 ni amagambo akomeza umutima, agira ati "…Ntimugire agahinda, kuko kwishimana Uwiteka ari zo ntege zanyu." Imana ishaka ko duhorana umunezero tutitaye ku mibabaro tunyuramo mu buzima, kuko kumwishimana ari zo mbaraga zacu. Ibyishimo ni imbuto ni zo zidukomeza, tukanyura mu bitugoye kandi tukagira iherezo ryiza. Ni cyo gituma ibyishimo bigomba kuturanga igihe cyose nk’Abakristo.
Pawulo yamaramaje kunezerwa mu rugendo rwe n’ubwo inzira yarimo imyobo myinshi. Mu Bakolosayi 1:11, yaranditse ati "[Turabasabira ngo] mukomereshwe imbaraga zose nk’uko ubushobozi bwayo bw’icyubahiro bungana, ngo mubone uko mwiyumanganya muri byose mukihanganana ibyishimo." Ibyishimo byacu ni intwaro iduha ubushobozi bwo kwihanganira ibitugerageza. Si ibyo gusa kandi, ahubwo iduha no kwishimira iby’ubu bugingo mu bitugerageza.
Inzitizi zitubuza kugera ku byishimo
Iyo ubyutse wumva ufite intege nke cyangwa urakaye kandi utazi impamvu yabyo bigenda bite? Haba hari impamvu. Imbuto yose igira umuzi. Niba kandi utabashije kumenya umuzi w’uwo munabi uramukanye, utangira kubigereka ku bintu byose no ku bantu, ugatangira no kwita ku bibi aho kwita ku byiza Imana irimo kurema mu buzima bwawe.
Biratangaje kubona ubwenge bwacu bukunda kwerekeza inyuma (muri negatif). Uko ni ko duteye mu kazi, nyamara Imana itubwira ko turi ibyaremwe bishya muri Kristo (2 Abakorinto 5:17). Mu Befeso 4:24 hatubwira "kwambara umuntu mushya uremwe mu ishusho y’Imana, waremewe ibyo gukiranuka no kwera." Ibi bisobanura ko tugomba kwambara urukundo rwa Kristo, imbabazi no kwihangana – ni ubushake bwacu.
Mbere yo gutekereza uti "Ariko Joyce, ntuzi uburyo merewe nabi n’uburyo mbabazwa cyane!" ndashaka kukwibutsa ukuri kugusubizamo imbaraga. Imana ntishobora kudusaba gukora ikintu itaduhaye ubushobozi. Abafilipi 4:13 haravuga ngo "Nshobozwa byiose na Kristo umpa imbaraga [Niteguye gukora ikintu cyose, mbishobojwe na Kristo ushyira imbaraga muri jye; ndihagije kuko na Kristo yihagije]." Urufunguzo ni ukwiha Kristo buri gihe, akagushoboza gukora ibyo ugomba gukora.
Menya impamvu ufite umunabi
Niba ubabajwe no kwitwara nabi kandi ukaba utazi uburyo wanesha, ugomba gushakisha umuzi wabyo. Rimwe na rimwe iyo dufite umunabi haba hari impamvu. Bishobora guturuka ku kamenyero kabi dusanganywe ko gutinda kurya cyangwa kuryama. Iteka iyo ndiye ibitera imbaraga nkanywa n’isukari nyinshi, bucya numva ntameze neza. Umuti ni ukurya neza, kandi ukaruhuka kare.
Mu buryo bw’umwuka, byashoboka ko wita cyane ku byo abantu bagutekerezaho bikageza aho bikurusha imbaraga. Ibi rero ni byo bizatuma ubwira abantu "Yego" aho wagombaga kubabwira "Oya." Cyangwa se ukaramukana umunabi kuko ejo wakoze ikibi kandi ntiwacyihana. Ubwo rero urimo gusarura icyo wabibye. Ariko 1 Yohana 1:9 haravuga ngo "Nitwatura ibyaha byacu, ni yo yo kwizerwa kandi ikiranukira kutubabarira ibyaha byacu no kutwezaho gukiranirwa kose" (NKJV).
Ikigega cyawe cy’amavuta y’umwuka kirimo ubusa?
Iyo nkoze igiterane, ntanga ibyanjye byose kandi nkanezezwa no gukora icyo giterane. Ariko iyo ngiye mu rugo, iyo ntafashe igihe cyo gusubira mu ijambo ry’Imana no kwihererana n’Imana ngo inyuzuze iby’umwuka, mba ngomba kugubwa nabi nkatangira kuganya no kwituka. Iyo muri jye harimo ubusa, nta cyo mba ndi cyo!
Niba ushaka kuba mu munezero wa Kristo, ugomba gufata igihe imbere y’Imana buri munsi. Uko urushaho gufata igihe cyo kwihererana n’Imana ni ko urushaho kwera imbuto nziza. Yesaya 40:31 habyemeza neza ngo "Ariko abategereza Uwiteka bazasubizwamo intege nshya, bazatumbagira mu kirere bagurukishe amababa nk’ibisiga, baziruka be kunanirwa, bazagenda be gucogora."
Niba udafite ibyishimo bya Kristo mu buzima bwawe, suzuma umuzi w’imbuto wera. Fata igihe wihererane n’Imana, wige ijambo ryayo, ukore ibyo igusaba gukora ku bw’ubuntu bwayo, ibyishimo byawe ntibizatinda kugaruka.
Joyce Meyer


text:
Igisubizo: Abahakana igitekerezo cy’uko agakiza gatangwa rimwe kandi burundu bavuga yuko gutekereza gutyo byatera abakristo kubaho uko bashatse, kuva bazi yuko nta rubanza rubariho. Nubwo ibi bisa n’aho bishoboka kuba aribyo, mu bifatika siko bimeze. Umukristo wihannye by’ukuri ntabwo yakomeza kuba mu buzima bw’icyaha no kuba ikigenge. Ariko mbere yo gukomeza, reka tubanze dutandukanye imibereho ikwiriye umukristo ku ruhande rumwe, n’ibikorwa biganisha ku gakiza ku rundi ruhande.
Bibiliya yerura ko agakiza gatangwa n’ubuntu bwonyine, ku bwo kwizera kwonyine, muri Yesu Kristo wenyine (Abefeso 2:8-9; Yohana 3:16). Isegonda umuntu yizereyeho Yesu Kristo by’ukuri, ahita akizwa kandi ku buryo budakuka, bw’iteka ryose. Agakiza ntabwo gakeshwa kwizera ngo hanyuma gasigasirwe n’ibikorwa. Intumwa Pawulo ubwo buyobe yabugarutseho aho agira ati: “Muri abapfapfa mutyo? Mwatangiye iby'Umwuka none mubiherukije iby'umubiri?” (Abagalatiya 3:3). Niba kwizera ariko kuduhesha agakiza, ubwo ni nako kutugumisha mu gakiza. Nta gikorwa twakora ngo kiduheshe agakiza. Ni nayo mpamvu ntawakorera kuguma mu gakiza. Imana niyo yonyine itugumisha mu gakiza (Yuda 24). Ni ikiganza cy’Imana cyonyine kitubundikiye (Yohana 10:28-29). Ni urukundo rw’Imana rutagira icyadutandukanya narwo rubikora (Abaroma 8:38-39).
Mu yandi magambo, guhakana ko agakiza gatangwa burundu ni nko kuvuga ko nyuma yo kugahabwa, tugomba kugasigasira n’ibikorwa byacu, bitihi se, tukagatakaza. Ibyo sibyo. Ntiduheshwa agakiza n’ibikorwa byacu, tugakesha umurimo mwiza Yesu yakoze (Abaroma 4:3-8). Kwemeza ko tugomba kumvira ijambo ry’Imana cyangwa tukabaho dukiranuka ngo tudatakaza agakiza ni nko kwemeza ko urupfu rwa Yesu rutari ruhagije ngo rutubere impongano y’ibyaha. Sibyo, kuko urupfu rwa Yesu rwari ruhagije ngo rube impongano y’ibyaha byacu – ibyo twakoze, ibyo dukora ubu ndetse n’ibyo tuzakora (Abaroma 5:8, 1 Abakorinto 15:3, 2 Abakorinto 5:21).
None se ibyo bishatse kuvuga ko umukristo yabaho uko ashatse, bikaba bitamukura mu gakiza? Kwibaza iki kibazo ubundi aba ari nko kwiganirira, kuko Bibiliya ivuga yeruye ko umukristo nyakuri atabaho “uko ashaka”. Umukristo aba ari icyaremwe gishya (2 Abakorinto 5:17). Umukristo nyakuri yera imbuto z’Umwuka (Abagalatiya 5:22-23), ntabwo yera iz’umubiri (Abagalatiya 5:19-21). 1 Yohana 3:6-9 havuga ku mugaragaro ko umukristo nyakuri adakomeza kuba mu cyaha.
Naho kubikunze kuvugwa ko ubuntu bushotora kandi bukongera icyaha, intumwa Pawulo abisubiza muri aya magambo: “Nuko tuvuge iki? Tugumye gukora ibyaha ngo ubuntu busage? Ntibikabeho! Mbese twebwe abapfuye ku byaha, twakomeza kuramira muri byo dute?” (Abaroma 6:1-2).
Guhabwa agakiza burundu ntabwo ari uruhushya rwo kubaho mu cyaha. Ahubwo, ni ukwizezwa urukundo rw’Imana kuri bose bizeye Kristo. Kwizera no gusobanukirwa agakiza Imana iduha ku buntu ahubwo burya bitanga izindi mbuto zitari iz’uruhushya rwo gucumura. None se ninde waba azi neza igiciro Yesu yarishye ku musaraba hanyuma ngo akomeze kubaho ubuzima bw’icyaha (Abaroma 6:15-23)? Ninde waba asobanukiwe neza urukundo rutagira akagero kandi rudakuka Imana imukunda, wakwiyemeza kuyibabaza aba mu cyaha? Bene uwo muntu ntiyaba yerekana ko agakiza ka burundu yahawe kamuha uburenganzira bwo gukora ibyo ashatse, ahubwo aba yerekana ko n’ako gakiza ntako yahawe. “Umuntu wese uguma muri we ntakora ibyaha, umuntu wese ukora ibyaha ntiyamubonye kandi ntiyamumenye” (1 Yohana 3:6).
Ikibazo: Ese kutazacibwaho iteka biduha “uruhushya” rwo gucumura?
Igisubizo: Abahakana igitekerezo cy’uko agakiza gatangwa rimwe kandi burundu bavuga yuko gutekereza gutyo byatera abakristo kubaho uko bashatse, kuva bazi yuko nta rubanza rubariho. Nubwo ibi bisa n’aho bishoboka kuba aribyo, mu bifatika siko bimeze. Umukristo wihannye by’ukuri ntabwo yakomeza kuba mu buzima bw’icyaha no kuba ikigenge. Ariko mbere yo gukomeza, reka tubanze dutandukanye imibereho ikwiriye umukristo ku ruhande rumwe, n’ibikorwa biganisha ku gakiza ku rundi ruhande.


text:
ven.
15
nov.
2013
AMASOMO MATAGATIFU
ISOMO RYA I: Mal 3, 19-20
ISOMO RYA II: 2 Tes 3, 7-12
IVANJIRI. Lk 21, 5-19
Ubuzima ni nk’urutindo tugomba kwambuka, ariko nta kurutindaho.
Bakristu Bavandimwe,
None ni icyumweru cya XXXIII, mu byumweru bisanzwe by’umwaka wa Lutulujiya wa C, Ku bahanuzi rero icyumweru ni umunsi wa Nyagasani, Imana y’umucyo n’ubutabera, ni umunsi Iyo Mana yigaragarizaho kugirango ishime kandi ihembe indahemuka zayo, kandi igaye inahane abakomeje kuyibera abahemu n’indashima. Ngibyo ibyaranze umubano w’Uhoraho n’umuryango wa Isilaheri kuva Isezerano rya Kera ritangiye kugeza rirangiye. Yezu we yaje gushimangira no kuvugurura uwo mubano, isenywa ry’ingoro y’Uhoraho n’ikimenyetso cy’ivugururwa ry’uwo mubano, ibyo kandi bikazarangwa n’ibigeragezo ndetse no gutotezwa. Ku bari bategereje n’igishyika ihindukira rya Yezu, bakareka imirimo yakagombye kubatunga, Pawulo Mutagatifu arabaha inama nziza, abereka ku tugomba kumutegereza tukora neza imirimo yacu yose.
Isomo rya Mbere (Mal 3, 19-20) riratwigisha ko Imana yacu ari Imana y’ubutabera kandi idusezeranya umukiro. Uwo mukiro rero ugenewe gusa abeza, abagwa neza, abubahiriza amazeserano y’Imana; kuko izuba ry’ubutabera rizabarasiraho maze ribazanire agakiza mu mirasire yaryo maze basohoke bikinagura nk’inyana zivuye mu kiraro; naho abagiranabi, abagome, abahemu bazahinduka umuyonga. Ibi biratwereka ko Imana ihemba umuntu wese uyizera kandi akayikunda, uwo iramukiza rwose. Ubu butabera bw’Imana bujye budufasha kwimika ubutabera n’ukuri muri iyi si yacu, ariko cyane butubere inywaro yo kutaneshwa n’akarengane k’amabara yose tubona hirya no hino muri iyi si ducumbitsemo.
Isomo rya Kabir i(2 Tes 3, 7-12), aba bayoboke ba Kristu batuye i Tesaloniki bari barakiriye neza Inkuru Nziza ya Kristu maze yera imbuto nyinshi iwabo, ariko bakarangwa no gutegereza igaruka ry’umwana w’umuntu bafite igishyika n’ubwoba, bigatuma bahagarika imirimo yabo. Pawulo arababwira ko Nyagasani azagaruka nta kabuza, ariko ko bitagombye kuba intandaro yo kubaho mu kajagari. Arabatyaha agira ati:” Niba hari udashaka gukora ajye areka no kurya, none dusigaye twumva ko muri mwe hari abandaraye, ntibagire icyo bakora, ahubwo bakivanga muri byose, abameze batyo tubategetse kandi tubasabye ibi ngibi; muri Nyagasani Yezu Kristu: Nibajye bakora mu ituze, batungwe n’umugati baruhiye ubwabo. Namwe bavandimwe ntimukadohoke mu gukora neza!” Nanjye nkongeraho ko gukora neza ari uruhushya rw’inzira tuzerekana twerekeza mu Ijuru. Duharanire gukora, gukomera ibidufitiye akamaro, gukora ibitagira uwo bibangamira, kandi tukabikora neza, mumahoro no mu kwemera.
Ivanjiri (Lk 21, 5-19) iratwereka amasezerano yacu n’Imana, ko tuzabana nayo igihe nikigera, ariko ko tugomba kubikorera, ukwemera tuyifitiye niko konyine kuzatuma dutsinda amagorwa n’ibitotezo tuzahura nabyo. Yezu Kristu yinjira mu Ingoro. Ingoro ikaba ikimenyetso gikomeye kigaragaza ko Uhoraho ari rwagati mu muryango wayo w’abayisiraheri; Kubera agaciro gakomeye abayahudi bahaga ingoro, bayubakaga neza kandi bakayitaka bikomeye kandi bishamaje. Ibi rero byagoye abayahudi, ndetse n’abigishwa ba Yezu kumva ko Iyo Ngoro izasenyuka, nyamara Yezu we yivugiraga ihinduka ry’ubu buzima tubona, bugahindukamo ubuzima bwuzuyemo Imana, ahari ibihita, bigatambuka bigasimburwa n’ibizahoraho. Ikigomba kudushishikaza si ukwibaza igihe ibyo bizabera cyangwa ibimenyetso bizabibanziriza, ahubwo ni ukwemera Yezu Kristu, kumwumva no kumvira ibyo adusaba. Mu bibazo, mu bitotezo, mu gushidikanya no kwiheba, mu byatuyobeye tujye tumwiyambaza, kuko muri ibyo bihe bikomeye by’amagorane niho ukwemera kwacu kwigaragaza uko kuri mu by’ukuri. Yezu arwana ku ruhande rwacu ku ko niwe wivugiye ati: ” Nyamara mumenye ko nta gasatsi na kamwe ko ku mutwe wanyu kazagira icyo kaba. Mu bwiyumanganye bwanyu niho muzarokorera ubuzima bwanyu”.
Padiri Viateur SAFARI


text:
Danemark : Kitoko yataramiye Abanyarwanda bo mu karere ka JYLLAND-FYN
Ku wa gatandatu tariki 02 Gashyantare 2013 abanyarwanda batuye mu karere ka JYLLAND-FYN mu gihugu cya Danemark barahuye mu gutangirana umwaka mushya. Habaye ubusabane no guha urugero rwiza abakiri bato mu rwego rwo kubungabunga umuco nyarwanda bifuza gusagasira aho batuye mu mahanga no kwihesha agaciro.
Jackeline HANSEN Perezida wa Diasipora nyarwanda yo mu karere ka JYLLAND-FYN muri Danemark yagize ati «Abanyarwanda aho tuva tukagera tugomba kwihesha agaciro, haba mu bikorwa no mu (...)
Ku wa gatandatu tariki 02 Gashyantare 2013 abanyarwanda batuye mu karere ka JYLLAND-FYN mu gihugu cya Danemark barahuye mu gutangirana umwaka mushya. Habaye ubusabane no guha urugero rwiza abakiri bato mu rwego rwo kubungabunga umuco nyarwanda bifuza gusagasira aho batuye mu mahanga no kwihesha agaciro.
Jackeline HANSEN Perezida wa Diasipora nyarwanda yo mu karere ka JYLLAND-FYN muri Danemark yagize ati «Abanyarwanda aho tuva tukagera tugomba kwihesha agaciro, haba mu bikorwa no mu mico yacu ya buri munsi. Gushyigikira umuco wacu, guhura tukungurana ibitekerezo, mu by’ukuri ni ukwifasha no kwerekana ko Abanyarwanda dufite agaciro koko."
Uwo munsi habaye ibikorwa binyuranye bituma abantu basabana birimo Tombola, kwerekana no kugurisha ibihangano byo mu Rwanda (uduseke, inkongoro, imyenda, ….), Imbyino za kinyarwanda z’itorero “Amariza” rigizwe n’urubyiruko rutuye JYLLAND-FYN. Umuhanzi Kitoko Bibarwa na we wari witabiriye uyu munsi yashimishije cyane abari baje ari benshi kwizihiza ubwo busabane.
Abanyarwanda ndetse n’inshuti zabo batuye Danemark bishimiye icyo gikorwa cyo kubahuza, kuko bwari ubwa mbere bikozwe muri Diyasipora yabo basaba ko byahoraho.
Jackeline HANSEN ashishikariza Abanyarwanda gushyira hamwe, gukunda igihugu cyabo no kubana neza n’ababakiriye mu rwego rwo kwerekana umuco mwiza usanzwe ubaranga.
Amafoto yafashwe na Peter Eilertsen
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Utuntu 12 dutangaje ku mpyiko
Impyiko ni kimwe mu bice by’umubiri bikora imirimo ihambaye ndetse ku buryo iyo zirwaye cyangwa zangiritse bigira ingaruka ku mikorere yose y’umubiri.
Umuntu afite impyiko 2 ziba mu gice cy’ahegereye mu mugongo ahagana hepfo.
Utuntu dutangaje ku mpyiko
Muri buri mpyiko habamo hafi ya miliyoni y’utuyunguruzo tw’amaraso tuzi nka nephrons. Burya imyanda yose iva mu maraso isohokera mu nkari
Burya ntabwo dufite impyiko zingana, ahubwo ubunini bwazo buterwa n’umuntu kuko uko ubyibuha niko na zo ziyongera. Icyakora muri rusange ni hagati ya 5cm na 7.5cm mu bugari no hagati ya 10 cm na 13cm mu burebure
Impyiko nizo zishinzwe kuringaniza igipimo cy’amatembabuzi mu mubiri. Iyo umubiri wabuze amazi hakorwa inkari nkeya.
Ugereranyije ku munsi mu mpyiko hanyura litiro 400 z’amaraso zihatunganyirizwa
Buri munota impyiko zitunganya hafi litiro 1.3 z’amaraso, ndetse zikora inkari zenda kungana gutyo, ku munsi.
Iyo impyiko zibonye impinduka mu muvuduko w’amaraso, uba mucye zihita zoherereza ubutumwa imitsi y’amaraso ngo yiyegeranye bityo umuvuduko ukongera ukazamuka
Iyo impyiko kandi zibonye impinduka ku gipimo cya oxygen mu maraso cyamanutse, zirekura umusemburo utuma hakorwa izindi nsoro zitukura bityo uko ziyongera na oxygen ikazamuka dore ko ari zo ziyikwirakwiza mu maraso (insoro zitukura)
Kurya ubona inkari zisa n’umuhondo biterwa na bilirubin.
Nubwo dufite impyiko 2 ariko niyo waba ufite impyiko imwe nta kibazo irakora gusa ugasabwa kugira ibyo wigengeseraho nko kunywa inzoga no gukoresha imiti imwe n’imwe
Ku mpyiko niho hahereye imvubura zizwi nka surrenales/adrenals zikora imisemburo nka cortisol na adrenaline. Izi mvubura zigenda zigabanyuka mu bunini. Umwana avuka zenda kungana n’impyiko ariko iyo ushaje zisigara zingana no hafi ya 3mm.
Burya impyiko nizo zishinzwe gutuma vitamini D yo mu mubiri ikora
Impyiko nizo zishinzwe gukora inkari. Iyo uruhago rugeze muri kimwe cya kabiri ngo rwuzure inkari ubwonko buhita bukubwira ngo ujye kunyara.
Source:umuti


text:
mer.
31
août
2011
IBANGA RYA 76
Hari ibibazo 4 by’ingutu bigomba kubonerwa ibisubizo mu maguru mashya kugira ngo abatekinisiye bashobore kwatsa moteri y’indege y’impinduramitegekere kandi bayishyitse ku kibuga cy'i Kanombe. Kumenya ibyo bibazo bifite akamaro cyane kuko ari ugucengerwa n’ibanga rya 76 ribanziriza irya nyuma, mu yo nasezeranye kubagezaho.
1. Harabura iki ngo Opozisiyo yishyire hamwe maze ihirike Agatsiko?
Byaragaragaye, Abanyarwanda benshi cyane barifuza ko Abanyapolitiki barwanya Paul Kagame bakwishyira hamwe maze bakarema urugamba rumwe rusa rwo guhirika ingoma ngome y’Agatsiko! Kuki ubwo bumwe bukomeje kugorana? Ni nde ubangamira ubwo bumwe?
Koko rero kugeza ubu , incuro zose abanyapolitiki ba opozisiyo bagiye bagerageza kurema impuzamashyaka ngo bakorere hamwe, byagiye birangizwa no gushwana no gusubiranamo. Nyuma bikavugwa ko ari Kagame utanga amafaranga , akayaha bamwe muri abo banyapolitiki ngo bavangire abandi! Birumvikana ko Kagame n’Agatsiko ke ari bo bafite inyungu nyinshi mu kubona Opozisiyo idashyira hamwe . Gusa rero mpamya ko Kagame adakeneye kwirirwa atanga amafaranga menshi ngo Opozisiyo isenyuke, kuko ubwayo mu mikorere yayo hari ibibazo bigomba kubanza gukemuka, ngo ishobora gushinga ibirindiro no gukora neza. Dore ibintu by’ingenzi byatuma ubwo bumwe bubaho kandi bukaramba:
(1)Kugira ngo Demokarasi ibeho mu gihugu ni ngombwa ko hubahirizwa uburenganzira bwo kudatekereza kimwe. Amashyaka menshi ni garantie ikomeye cyane yo kurwanya ingoma y’igitugu ishingira buri gihe ku gitekerezo cya bamwe (la pensée unique).
(2)Opozisiyo nta kundi yakwishyira hamwe bitanyuze mu nzira yo kurema Ihuriro ry’IMPUZAMASHYAKA rigizwe n’amashyaka ya politiki anyuranye.
(3)Ishyaka rya politiki rigomba kuba rifite Umuyobozi uzwi (Leader),Ikipe igizwe n’abantu nibura batanu (bagaragara, umuntu yakwerekana) na porogaramu yanditse (document écrit) igaragaza ibitekerezo shingiro n’umurongo wa politiki rifite.
(4)Amashyaka ntagomba kwitiranywa n’amashyirahamwe aharanira inyungu cyangwa andi atagamije gukora politiki ku buryo bugaragara(=gufata ubutegetsi no kuyobora igihugu).
(5)Abantu ku giti cyabo ntibahabwa umwanya mu nzego z’Impuzamashyaka n’iyo umuntu yaba afite impano z’akataraboneka. Buri wese agomba kugira ishyaka rizwi aturutsemo.
(6) Amashyaka y’umurato, yo kuri Interneti gusa, atujuje ziriya conditions 3 z’ibanze (Laeder, Equipe, programme), ayo ntakwiye guhabwa agaciro nk’ amashyaka ya politiki , ni amashyengo. Ntakwiye guhabwa rugari kuko nta kindi aba agamije uretse gutesha igihe abiyemeje gukorera igihugu.
(7) Muri iyi minsi, bitarenze ukwezi k’Ukuboza 2011, hakwiye gutumizwa inama y’Abalideri bayobora amashyaka yujuje ibyangombwa, ikigana ubwitonzi umushinga wo kurema Ihuriro ry’Impuzamashyaka. Nyuma bakumvikana ku mahame azagenga imikoranire yabo (règles de concertation), bakitoramo ubuyobozi buzajya buvugira (représentation) Opozisiyo yose imbere y’amahanga, ikanayihagararira mu mishyikirano na Leta y’Urwanda. Kugira ngo ibintu bigire aho bitangirira, iyo nama yatumizwa bwa mbere n’umulideri urusha abandi imyaka y’amavuko.
2. Inzira ndakuka (option fondamentale) yo guhirika Agatsiko izaba iyihe?
Abatareba mu cyerekezo kimwe ntibashobora gufatanya urugendo ! Wowe uhisemo kubaka, njye ngahitamo gusenya ibyo wubatse, simbona aho twazahurira! Ikibazo cy’inzira ndakuka yo gusezerera Agatsiko gikwiye kwigwa kandi kikabonerwa igisubizo mbere yo guhagurukira rimwe ariko tutazi na gato iyo twerekeza !
(1)Stratégie y’intambara isesa amaraso ikwiye guharirwa Kagame n’abambari be.
Gushyigikira inzira yongera kwica Abanyarwanda, imivu y’amaraso igatemba, si ubutwari ahubwo ni ubugwari, ni ubunyamaswa no gusubira inyuma mu bumuntu. Njye ndareba ngasanga abashyize imbere inzira yo guteza indi ntambara mu Rwanda bidahagije gusa kwitandukanya nabo ahubwo hagomba kujyaho Impuzamashyaka yo kubamagana no kubarwanya nk’uko turwanya umunyagitugu Paul Kagame n’Agatsiko ke.
Impamvu zituma iyi nzira igomba gusibwa burundu mu mitwe y’abashaka ko u Rwanda ruva mu icuraburindi rugatera imbere by’ukuri twarazivuze mu mabanga yabanjirije iri : ni inzira ihenze cyane, irasenya ntiyubaka, irica, yongera urwikekwe n’umwiryane mu bana b’u Rwanda….irangaza abafite ubushake bwo gutekereza ibyubaka igihugu, gahunda yo kwibohoza igaharirwa abasilikari tutazi, kenshi na kenshi ab’inyamaswa muri bo (nka Paul Kagame, Jack Nziza, Fred Ibingira, Wilson Gumisiriza…) bakiganzura abandi, akaba ari bo bifatira ubutegetsi! Iyi nzira ni ngombwa kuyishyiraho burundu agasaraba gatukura, kugira ngo dukusanye imbaraga zihagije zo kunyura mu zindi nzira zubahiriza ikiremwa muntu.
(2) Stratégie ya Revolisiyo ya Rubanda niyo dukwiye kudatezukaho.
Abenegihugu bafite uburenganzira bwo guhaguruka bagaharanira uburenganzira bwabo bwo kwishyira ukizana mu gihugu cyawe no kugira uruhare mu kwishyiriraho abayobozi banogeye rubanda. Turamutse dushyize ubushake bwacu mu kunyura iyi nzira, Agatsiko ntikamara amezi 12 kagihagaze! Ntibivuze ko habura ibitambo…no muri Tuniziya , Misiri…hari abahaguye. Ariko abo ni intwari zizibukwa ubuzira herezo kandi amaraso yabo yatumye amahanga ahagurukira gushyikira Rubanda no gusezerea ingo y’igitugu. Mu Rwanda nicyo dukeneye, kandi tuzabigeraho.
(3) Stratégie y’imishyikirano igomba guherekeza revolisiyo idasesa amaraso.
Ni byiza gutega amatwi uwo duhanganye muri politiki kandi tukita ku bitekerezo bizima na we yashyira imbere. Paul Kagame n’Agatsiko ke baramutse bagaragaje ko bakeneye koko kuganira n’Abanyarwanda, nta cyatubuza kwicara tukavugana na bo hagamijwe gushaka igifitiye Abanyarwanda bose akamaro. Umusaza witwa Gandhi yajya akunda kubwira inkoramutima ze ngo “nujya mu mishyikirano, bakaguta hanze bakunyujije mu muryango, ujye winjirira mu idirishya ugaruke ku ntebe y’imishyikirano”!
Icyakura Kagame ku izima si urusaku rw’amasasu(twe tudafite , we akaba yarayarunze !), ni ukumwereka ingufu nzima z’abaturage biyeyemeje gukora revolisiyo. Nakomeza kunangira umutima, amaraso y’abanyarwanda azamuhame, urupfu rubi rwe n’urw’abagize umuryango we azabibazwe n’Imana. Uko byamera kose, nitubyiyemeza, tugahaguruka, impinduka izabaho mu Rwanda, byanze bikunze, kandi tutugombye gukenera gukoresha intwaro za kirimbuzi.
3. Ko politiki isaba amafaranga menshi cyane ,Opozisiyo izayakura he ?
Nta munyapolitiki mwiza uba umukire. Ni ihame. Abakora politiki ntibashobora kubona umwanya wo kujya gushakisha no kurunda amafaranga ku makonti yabo. Icyo umurimo wabo ugamije ni ugutuma habaho umutekano uhagije mu gihugu no gukemura amakimbirane atabura kuvuka hagati y’abenegihugu, kugira ngo abaturage bakore imirimo yabo mu mudendezo. Niyo mpamvu nk’Abacuruzi n’abandi bafite imitungo itubutse bafite inshingano yo gutanga umuganda ugaragara kugira abakora politiki babone ibya ngombwa bakeneye.
Biragaragara ko Opozisiyo itangiye phase ikomeye yerekeza ku mpinduramitegekere mu Rwanda. Ingendo zizaba nyinshi, inama zinyuranye, impapuro, telefoni…. hakenewe amafaranga atabarika. Abanyarwanda bafite imari itubutse kandi bakaba bifuza ko ubutegetsi bw’Agatsiko k’abajura buvaho bakwiye gufata iya mbere mu gutanga umusanzu ugaragara. Nta we ukwiye kubihatirwa, ariko igihe igihugu kizaba cyaravuye ku ngoyi y’Agatsiko, abacuruzi n’abanyemari bitanze kurusha abandi ntibazabura guhabwa ingororano: iby’ iyi si ni ko bimera , ni mpa nguhe. Abahitamo kwiryamira ku bukungu bwabo , ntibagire umutima wo gushyigikira abanyapolitiki ku rugamba, bazaba bazwi. Naho abaherwe bahisemo gukomeza gushyigikira Agatsiko bakarundaho amafaranga yo kwicira Abanyarwanda mu gihugu mbere ndetse no mu buhungiro, ubwo nabo bazabona igihembo kijyanye n’ibikorwa byabo. C’est logique.
4. Ni ikihe GIHATO gishobora kurusha ibindi kubangamira inzira ya revolisiyo nyarwanda ?
Njyewe iyo ndebye nsanga Abanyarwanda biteguye bihagije guhita batangira revolisiyo, harabura gusa uwakoma akarumbeti. Akarengane kari mu gihugu ni kenshi cyane, n’Abanyamahanga ubwabo baribaza icyo dutegereje ngo duhirike Agatsiko, ubujundwe bwirenge!
Gusa na none mbona hari IGIHATO gikomeye tugomba kwitaho ku buryo bw’umwihariko . Icyo gihato njye nacyita “Imitekererereze, imyumvire n’imigenzereze ya GIHUTU”(esprit ou mentalité servile !). Twese tuzi ko abo amateka y’ u Rwanda yise Abahutu ari abahoze ari ABAGARAGU. Burya umugaragu agira uko yumva ibintu akagira n’uko yitwara bijyanye n’urwego rwe !
Muzitonde murebe neza muzasanga Abanyarwanda benshi mbese nka 98/100 ari ABAHUTU mu mitwe yabo ! Dore bimwe mu byerekana bene uwo "muhutu-mugaragu" :
(1) Yumva ko atabaho adafite umunyamaboko umuhatse
(2) Yumva ko ubutegetsi ari umwihariko w’abavukanye imbuto gusa
(3) Yumva atabangukiwe no kwivumbura ku mutware we n’iyo yaba adahwema kumwica urubozo
(4) Yumva ko uburenganzira bwe abuhabwa biturutse ku neza y’umutegeka. Iyo atabumuhaye, yiganyiriza kuburwanira.
(5) Atsimbarara ku tunyungu twe bikomeye , ntashamadukire guharanira inyungu rusange kuko kenshi ibyagiye byitwa inyungu rusange byari inyungu z’abategetsi bo nyine.
(6) Kuri we, Umugabo ni ushoboye gukandamiza abandi akabahaka. Utaranganwa politiki ya mpakabandi nta gaciro gakomeye aba afite mu maso ye.
Icyo gihato gikwiye kugoragozwa kigakurwa mu nzira, Abanyarwanda bakamenya icyo ubwigenge bivuga! Abantu bahatswe imyaka amagana, ntibashobora guhinduka abantu bigenga mu
munsi umwe gusa, ngo ni uko ingoma ya cyami na gihake isezerewe igakurwa Repubulika ! Hagombaga amahugurwa n'imyitozo ihagije! Amateka ya Repubulika ya 1, iya 2, n'ay'iyi y'imbohe z'Agatsiko ka
Kagame yatwereka ko Ubuhake butigeze bucika mu Rwanda! Repubulika ya 4 dutegereje igomba guhangana n'icyo kibazo cy'ubuhake bubi, ikazadufasha kubuca burundu, bukagenda nk'ifuni
iheze!
Umwanzuro :
Ntabwo abaturage bashobora kwitabira revolisiyo hatabayeho amahugurwa menshi agamije guhwitura abenegihugu, kubereka akarengane bahura na ko n’ububi bw’abategetsi b’igitugu.
Mu Rwanda rw’iki gihe ayo mahugurwa amaze igihe kirekire atangwa n’ubutegetsi bwa Paul Kagame n’abambari be. Mu mikorere yabwo, ubutegetsi bwa Kagame ntibwahwemye kwumvisha Abanyarwanda b’ingeri zose ukuntu bwubakiye politiki yabwo ku Gatsiko k’indobanure, z’abasilikari, baturutse Uganda, batize amashuri, bakaba bariyemeje KWIKUBIRA ibyiza byose by’igihugu, bagakoresha ikinyoma mu nzego zose harimo n’urw’ubutabera, bagashyira imbere iterabwoba kugira ngo hatagira umwenegihugu utinyuka guharanira uburenganzira bwa rubanda rugufi. Ako Gatsiko kabeshya ko karengera inyungu z’abo mu bwoko bw’Abatutsi ariko mu by’ukuri si ko bimeze, gakorera inda y’abakagize gusa.
Igihe kirageze, ngo abashaka gukora politiki bagaragare, bashyireho urwego rw’impuzamashyaka ya Opozisiyo, hanyuma bareke guhunga ikibuga ahubwo batinyuke bajye mu Rwanda gufatanya n’Abenegihugu bamaze imyake isaga 17 ku ngoyi y’Agatsiko. Utazemera iyo gahunda azaba afite indi mikino yibereyemo idafite aho ihuriye n’igifitiye Abanyarwanda akamaro. Amahoro ku Barwanashyaka bose.
Zelote Mahoro.
#67 cya bikindi nda cyanga ni giterahamwe
ariko kombona muba mushyigikiye amafuti y,abayobozi nk,aho namwe muribo? Mumenyeko turi mu rwanda turi abanyarwanda niba muri n,abayobozi ibyiza mukora birushwa ubwinshi n,ibibi mukora! Ntimuzi
gushima uwakoze ngo mugaye uwahemutse!
1.uhemutse murabyirengagiza bitewe n,uwo ariwe.
2. Akazi mugatanga uko mwishakiye bitewe n,uwo mushaka!
3. Mu mashuli bourse muziha bamwe mwabona ari ikibazo ngo aba ntibazikwiye nibarirwe na FARG! Ko aritwe se tubizi twe twigana nabo ubundi busa muba muba muvuga nubwiki?
4. Ahasigaye ngo amahoro,ubutabera,ubumwe n,ubwiyunge amashyi ngo kaci kaci! Erega umugani wa Kayumba buriya bariya bantu nabo baba babibona kandi igihe kizagera babisobanukirwe neza!
5. Ariko turabizi neza abatutsi babayeho nabi kandi mu bihe bibakomereye ariko jye ndumva igihugu n,abayobozi bacyo bari bakwiye kureba ejo heza hazaza. Nukuri nimureke kuyoborwa n,amarangamutima murebe kandi mubone kuko amakosayo arimo arakorwape!
Zelote ni umumotsi cyane niba atari we Twagiramungu yaba bafitanye isano, ibigambo byabo nibyo gutesha abanyarwanda umutwe gusa. Gucuruza ibigambo ntabikorwa wabasha bimaze iki ?
ariko rero najye nasanze aba zelote nta kandi kazi bagira atari ukwirirwa bikinisha ngo barandika. ibi ni nko kurota, kuko n uwabaha iki gihugu ntimwabasha kukiyobora. reka mujye muhembwa utwo dufaranga tw impunzi nyine, ubundi mwihangire imirimo yo kwandika nk ibi. ibi ni ubugarasha kweli.
agahuru k imbwa karahiye,singombwa rwose kwirirwa mushakishs uwajyimbere y uwo MUKUMBI
mbona nyokobuja KANZIGA YABASHORERA KUGEZA IKUZIMU
wamaheru we wowe watugiye imbere tukagukurikira?
Kuli Kanamugire N° 68,
Vana ayo mahomvu aho, wa muswa we. Ntacyo uzi! Ibi bintu wanditse babyita ubupfapfa.
Ubukonde uzi icyo ali cyo ? Ntacyo uzi. Uralimanganya. Ubukonde bwo mu Nkiga bwali bubi cyane kurusha Ubuhake bwo mu Nduga. Uzaperereze neza uzamenya ukuntu Abahutu b’Abagesera n’Ababanda bavuye mu Nduga, bali bahatse nabi cyane Abahutu kavukire b’Abangura n’abandi aho mu Inkiga iwanyu, n’amabi yose babakoreye. Ugomba kuba utali Umwungura cyangwa umukiga kavukire. Naho ubundi, ntibyumvikana ukuntu wajya kuli Internet ukarata Ubukonde bwo mu Inkiga. Ubukonde bwali esclavagisme yo mu rwego rusumba Ubuhake. Naba n’umugaragu wo mu Nduga yashoboraga kuzagabana inka agize amahirwe. Umukonde we nta mahirwe na mato mwene wabo w’umukiga yamuhaga. Ahubwo byaralimbaga akamugulisha bucakara mu Barabu. Evidement Abahinza ntibagulishaga abantu babo bo mu mulyango. Sha ugomba kuba ukomoka ku Bahinza tu! Urakingira ikibaba ba Sokuruza.
Uzajye muli Nord-Kivu ubaze abakiga bagiye kuhatura bakomoka iyo za Gisenyi na Ruhengeli abo bahunze abo alibo. Abiyita Abakiga ubu sibo Kavukire. Ni Abahutu b’Ababanda n’Abagesera b’Abanyenduga 100% (Bakomoka kuli Mashira no kuli Ruregeya), bagiye gukoloniza Abakiga kavukire. Urazi amarorerwa babakoreye abo Bahinza urata. Kugeza ubwo babamenesheje n’imiheto, bagashwiragira bakajya muli Nord-Kivu y’ubu. Abasigaye bananiwe guhunga bagapfukama bakaba abagererwa. Kanamugi, uli mubi pe !!
Ikindi, Ubucakara na none buruta Ubuhake. Ngo ibibi birarutana. Uzaperereze uzamenya ukuntu Abo Bahinza bo mu Inkiga no mu Bufumbira urata alibo bagulishaga Abakiga kavukire ku Mwami w’U-Rwanda nawe akabagulisha ku Barabu. Abo Bahinza bo mu Nkiga urata bali abagambanyi. Bali ababisha. Bali Abahutu bakomoka mu Nduga. Bali ku kazi k’Umwami w’U-Rwanda. Bakaba bali bashinzwe kugulisha Abakiga kavukire (mu ubucuruzi bw’abantu) bwali buhuliweho n’abo Bahutu b’Abahinza bo mu Nkiga, n’Umwami w’U-Rwanda n’Abarabu. Hagulishwaga Abakiga gusa. Niba Abanyenduga barakandamijwe n’Ubuhake, ku Bakiga bo byali bibi cyane kurushaho kuko bo bali abagererwa ba benewabo n'abacakara. Bali nk'amatungo. Yali amatungo yagulishwaga mu bucuruzi bw’abantu-matungo.
Biratangaje kubona wihandagaza ukavuga mu Bantu ngo icyo gihe cyose Abakiga bali bamerewe neza. Byahe byo kajya !
Ahubwo Abakiga barahiliwe, batabarwa n’Abamisiyoneri. Gusingiza Abamisiyoneri nabishima. Aliko gusingiza Abahinza ni ugushinyagura nabi cyane.
Mbese twe kujya kure. Uzajye mu Mulyango wa Habyalimana (Abungura), ubabaze amateka y’Abungura mu Bushiru. Nibitagutera agahinda, uzaba nta mutima ugira cyangwa uli Mwenemuhinza.
NTERE MU IRYA "Sinzi abo bahutu bavugwa abo ari bo" # 43
UVUZE UKURI RWOSE ! ABO BAHUTU ZELOTE AVUGA BAGOMBA KUBA ARI ABADAKOMOKA MU AMAJYARUGURU KUKO Y'U RWANDA, KUKO BO NTIBIGEZE BAHAKWA N'ABATUTSI. NI NAHO MUBONERA KO IMICO YABO ITANDUKANYE KURE NIYABO BITE EN GENERAL "ABANYENDUGA". IBISIGISIGI BYA GIHAKE BIRACYARI MU UBWONKO BWABO, IMICO YO KUBESHYA, KURYARYA, KUTAVUGISHA UKURI BAKOPEYE KUBATUTUSI (KUKO ABA BO NI KAMERE YABO, MBESE KUBASABA KUREKA KUBESHYA NI NKO KUBABWIRA NGO NTIBAZONGERE KUNYWA AMATA ! ARIKO NKUKO ZELOTE ABIVUZE, NABATUTSI NABO UWO MUCO WO GUHAKIRIZWA, GUCAKURA, KUGAMBANIRANA, URABARANGA? KANDI BYOSE IMVANO NI INGOMA YA GIHAKE ! NKUKO RERO ITIGEZE IGANZA MU MAJYARUGURU Y'URWANDA, KUBERA KO BARI BIFITIYE ABATWARE BABO BABAHUTU NDETSE INGOMA YA GITUTSI YATINYAGA CYANE NTINATINYUKE KUHAKANDAGIZA IKIRENGE, NGIYO IMPAMVU USANGA MURI KAMERE NO MU IMYIFATIRE RUSANGE ABAHAKOMOKA BATANDUKANYE CYANE NABO BANDI BASIGAYE. ZELOTE RERO NAREKERAHO KUBAVANGIRA, NUBWO IBYINSHI AVUZE BIFITE IREME !
Gakuru we, mvuye kuri Youtube, ariko rwose ndumiwe ! Urakurikira pe ! Iriya ndirimbo ya sinajayaga nyisobanukirwa neza! uretse ko indirimbo z'uriya mugore inyinshi ni amarenga ku buryo abantu twari
abana muri kiriya gihe tutazisobanukirwa.
Kayirebwa ni umwe mu bahanga u Rwanda rwagize hamwe na Bikindi na Rugamba Cyprien, ikibazo ni uko aba ba mbere bombi ari extremistes bateye ubwoba, ku buryo ntakubeshye bombi iyo indimbo zabo nzumvise numva utuntu tunyirutse umubiri ngahinda umushyitsi kandi izuba riva.
Gira amahoro, Histoire yo igomba kwisubiramo cyane cyane iyo abantu bahisemo guhumiriza bakanga kuyigiraho ngo bayihe undi murongo bashaka !
Niko mwa bagabo mwe cg abagore? Murareba mugasanga muri iki? Ubwonko bwanyu bubabeshya ko muri abatutsi ariko siko biri kuko muri abahutu ba Kagame n'agatsiko ke 100% kandi ubwo bwenge mbabonana ntabwo bubemerera kuba ibyo muri kwifuza kuba byo. Muzaba abahutu (abagaragu)ba Kagame kugeza musubiye mugitaka
Kuri #64 (akumiro)
Kuba utari umuhutu bizwi nawe nanyoko wakubyaye, Impamvu ituma witanguranwa kurubuga nta nukubajije irangamuntu yawe yonyine irerekana uwo uriwe !!!!
Ngaho iyongere n'ilindi cupa ry'amashyira kuko utari umuhutu, wa gisebe we.
Kuri #63, wivunika rwose, nasanze Zelote nta kandi kazi agira uretse ubugarasha. Ikigarasha à temps plein svp! puuu!! iyo nibutse ko ntari umuhutu niha icupa!
NAGIRANGO NGUSABE RWOSE UREKE KWANDIKA HANO UMAZE UFATE IYA MBERE UGENDE MURI KIGALI YOSE UVUGA IBYO WANDIKIRA HANO. ALIKO SE MWA BIHUTU MWE KUKI AMATEKA ATABAHA. INGABIRE VUVUZELA,NTAGANDA,IGNACE MURWANASHYAKA,CALIXTE NA ABANDI UBU BARI HEHE ? NTA NTERAHAMWE NIMWE IZONGERA KUGIRA IJAMBO MU RWANDA. HABA MU NTAMBARA CG POLITIQUE TUZABASHWANYAGUZA.
KARAHAMUHETO,
ngushimiye uko urangije comment yawe iheruka! Iyo umuntu arebye u Rwanda yibaza ikizarukiza akakibura! Uje wese yitwaza ubuhutu cyangwa ubututsi, akiba agasahura, igikomye cyose ati abanzi turabazi n'ibindi!
Ubuhezanguni bumaze kuba akarande. Umunyarwanda murahura akagusekera yagera hirya ari baragashira!Abategetsi barakora za discours bakerekana ubumwe n'ubwiyunge ariko nyamara mwaba muganira byisangiwe wibwiraga ko ari umuntu w'inshuti wamaze nibura kurenga iby'irondamoko no kumva ko ikigamijwe ari ugushakira icyiza abanyarwanda, ugasanga ahubwo ni umuhezanguni kabuhariwe, ukibaza uti ese burya bimwe yavugaga kwari ukwishakira umugati n'amaramuko kweli!
Hano mu Rwanda uravuga iki, abandibakumva ikindi! Abakundaga kwandika barabihagaritse kuko urandika iki cyangwa kiriya bati niba udapfobya genocide, ushyigikiye umwanzi! Birasa n'aho hari igitembo cy'ibitekerezo abantu bose bagomba kuvomaho ibitekerezo bisa, bitanyuranya n'ibya Leta, n'ibindi! Ibi bishobora gutinda ariko amateka agenda agaragaza ko bitajya biramba kuko nta fondation biba bifite!
Ingaruka z'ibi ni uko:
- Ku bigaragara INYUMA umuntu yibwirako umutekano ari wose, nyamara imitima y'abantu yaramazwe n'ubuhezanguni, amoko, amashyari no kubeshya hagamijwe kwigarurira iby'abandi, ubufatanyacyaha mu kinyoma rusange n'ibindi).
- turarimba kwihesha agaciro ariko kugeza ubu ntawe urasobura ako gaciro ako ariko kuburyo bihera mu kintu cya slogans n'icyuka.Perezita ati kwihesha agaciro, intero ikaba iyo kuba ku musenateri kugera kuri nyuma kumi, ariko wabaza uturi ako gaciro ni akahe mu by'ukuri, ugasanga nta n'umwe ugusobanurira ikintu gifatika.
- Turaririmba ko nta moko akiba mu Rwanda, ariko nyamara wareba uko abantu babayeho, uko bashyingirana, wataha ubukwe, wareba uko batumirana, ukagira uti "mbese koko , ibi turimo, si ukwibeshya, no kubeshya amahanga". Umuntu ashobora kwibaza ati abanyarwanda bagamije iki! Ako se niko gaciro twihesha?
- Turaririmba iterambere ( muri Kigali), nyamara rurakinga babili.Iyo umunyarwanda adashobora kwizera kubona ifunguro rya buri munsi nyamara tukaririmba ko Ubukungu bwacu bwiyongera; uko se ni ko kwihesha agaciro!
Ibi mvuga ndabizi neza ntabwo ari ibyo mbwirwa! Ubihakana narebe uko abanyarwanda babayeho, urebe uko umuntu uhembwa 300000 abaho bimugoye, maze umbwire uko abahembwa 25000 babaho kandi nibo benshi!Bombi se ntibajya ku isoko rimwe! Niba rero uku ariko kwihesha agaciro, njye numva hari ikibuze. Twibakiye ku kinyoma!
- Turaririmba technology, nyamara amashanyarazi mu Rwanda afitwe na 12% kandi 10% bose bari muri Kigali. Ndashima projets zihari zo kuyongera ariko mu gihe zitararangira, nibura tugerageze kuba realists!!
- Indwara yo kumva abakubanjirije ntacyo bakoze nayo nimbi cyane kandi itesha agaciro uyirwaye! Leta ya Habyarimana hari ibyiza yakoze, birazwi ( kurwanya nyakatsi, guca imihanda ahantu hose, amashanyarazi baragerageje, n'ibindi) Leta ya Habyarimana hari ibibi bikomeye yakoze birimo irondakoko n'akarere byagejeje kuri genocide! Buri Leta igira ibibi n'ibyiza byayo, njye nsanga byose byari bikwiye kujya bivugwa. Iyi Leta nayo hari ibyiza iri gukora, ariko mfite ubwoba ko hari n'ibibi byinshi ikora! Buretse uzareba, ubu iyi Leta iriho nivaho, uzasanga ibi byose biririmbwa indi iza iti ntacyakozwe!! Aha rero ngasanga habuzemo ubupfura n'ubutwari bwo kwemera ko hari aho umuntu adashoboye kwigeza, no kwemeraho ataje ahanga bundi bushya ahubwo ko hari byinshi yakomereje aho undi yari yagereje, ko hari ibyakosowe, ariko gukosora binyuranye no guhanga bundi bushya!
- Sinanze ko isura y'igihugu iba nziza mu mahanga, bitera ishema kubona abantu badusura; ariko na none gucuruza ikinyoma simbishyigikiye. Tujye twivuga uko turi, udukunze adukundire uko turi, utwanze nawe ni uburenganzira bwe! Aho kubeshya umuntu yajya yicecekera kuko ikinyoma ntikimara kabili!
Reka nongere nshime abantu bose bagerageza kwirinda ubuhezanguni, bakarwanya ikinyomaa aho giturutse hose!
Mureke mbereke rero, ababishoboye bazagerageze barebe Film yitwa SPARTACUS.
>Iyi film ni 1 muri zimwe mu ma Film z,urukurikirane(SERIE) Aho muri episode ya 1 hagaragaramo niba ari umwami simbizi witwa BATIATUS wafashe abantu nk,abacakara bahoraga barwana bicana kuburyo buteye ubwoba amaraso atemba muri stade imbere y,abashyitsi be b,imena n,abandi basanzwe bishyuye amafr. Menshi.
>Birangira rero ubwo uwitwa nyine SPARTACUS wari champion yaje kwiyunga bitunguranye na CRIXCUS wari vis champion baziranaga urunuka maze bagafata iya1 hamwe nabandi bacakara bakarwanira ubwijyenjye bagakora revolution itunguranye bakabona ubwijyenjye.
>Gusa harimo benshi barahaguye kuko Batiatus yari afite abarinzi bakomeye ariko benshi kurundi ruhande bacitse ingoyi.
>Iyi film niyo kwigirwaho
Niko bagabo, bano bazungu se bo bikoreye Ibyapa nabo bafitanye amasinde nuriya Mutegetsi wanyu? Uziko burya amazi atakiri yayandi. Mperutse kumva Umwifatira kugahanga wo muri Green Party iyo muri
AZIYA yepho ati: Nta Democrasi agira!!
Nyamara amazi siyayandi. Ababa hano i BURAYI nkubwize ukuri, siyambeho batinyaga noneho bizaba I SOSI)cg Isupu.
Aho aho bukera Umugati ntuz akugura 10000000 SHILLINGS ya Uganda.
Uganda Inflation: Uganda Inflation hits 21.4%.
M7 ubanza kagiye kumunanira. Cg nawe bagiye kumutekinika.
Ndabona benshi bari kubona Zelote yanditse ngo imitekerereze ya GIHUTU nkabona muri kwiyumvira byabindi byanyu bisanzwe byabaziritse by'amoko. Njye siko mbibona kuko umuhutu mu kinyarwanda cya kera bitasobanura ubwoko nkuko bimeze muri iki gihe. Nkuko Zelote abivuga umuhutu byavugaga umugaragu. Muzabyumvana abakera aho bakundaga kuvuga ngo ntabwo ndi umuhutu wawe iyo habaga hari ushaka kumufata uko yishakiye. Nunze mu rya Zelote rero, ahubwo niriya 98% y'abahutu (abagaragu) njye ahubwo abahutu (abagaragu) mbona bageze kuri 99.9% kuko naje gusanga abanyarwanda batari abagaragu ari mbarwa mugihugu cyacu. Yewe. Dore abanze ubuhutu nemeye ni ba Rukokoma na bagenzi be banze uburetwa bwa Kagame rugikubita bakivaniramo akabo karenge kuko ntazindi ngufu bari bafite zo guhangana nawe. Abandi naje gukurikirana ngasanga nabo baraje kwanga kuba abahutu ba Kagame ni Patrick Karegeya wanze kumupfukamira no kuba igikoresho cye na Kayumba Nyamwasa wanze kujya akubitwa inshyi nk'umwana. Banyarwanda igihugu cyose cyahindutse abahutu (abagaragu) b'umuntu umwe n'umuryango we uvanyemo ziriya ntari zagiye zigomeka akazimarira mumunyururu izindi zigahunga. Ahubwo Zelote urakoze ntabwo najyaga numva neza insobanuro z'umuhutu zanyazo. Ngaho rero nimwange kuba abahutu (abagaragu) b'agatsiko kayobowe na Paul Kagame
Kuri NTWALI NDABIRAMBIWE;# 50
Watangiye utanga ibitekerezo byakugeza kuntego wowe nabo muvuga rumwe numvaga uri umuntu wumugabo ndetse ushobora no guhangana nibibazo abanyarwanda dufite ariko urangije nkugaye ngukuyeho nikizere kuko nsanze ugamije gusubiranishamo abanyarwanda kubera ibi bikurikira wavuze ujya gusoza:
1.ABASORE B,INTARUMIKWA(Interahamwe)
2.UDUKORESHO TWA GAKONDO(imipanga,ntampongano yumwanzi)
3.UBURENGANZIRA BWACU ABAVANTARA BATUBUJIJE(Abatutsi)
Umuntu iyo asesenguye inyandiko yawe ntaho itaniye na RTLM ya KANTANO,BAMWANDA cyangwa indilimbo za BIKINDI zakanguriraga Abasore bintarumikwa gufata udukoresho twa gakondo bakica umututsi aho yaba arihose kuko ari umuvantara bakamucisha iyubusamo agasubira BIS.. aho yaturutse (iyubusamo ngo ni Nyabarongo)
Intego yawe ni ugukangurira abahutu kongera gukora Genocide ariko ndahamya ko ingaruka zayo ntawe zitageraho mwamaze kubibona nkeka ko ntawakongeye kwifuza ko abahutu bakongera gufata utwo dukoresho twa gakondo.
Ndangije ngusaba kuva ibuzimu ukajya ibuntu nasanze UBUHEZANGUNI ntaho bwatugeza tujye dutanga ibitekerezo byubaka.
HEEEEEEEEEEEE Dore ibitekerezo Zelote yadukanye noneho!!!!!! ngo hari imitekerereze ya GIHUTU aka ni akaga azatubwire ni yagitutsi.
Maze gusesengura politiki n ubukungu by urwanda nasanze n ubwo haba hari abashaka revolution bitaborohera niba batabanje gukora ibi bikurikira, hari ugukaza diplomay bakereka amahanga ibibazo bihari n uburyo babikemura ibi bikunze haba habonetse ingufu zigera hejuru ya 80 ku ijana kuko byatuma n ibihugu duturanye biha akato intare n intore .hari ukwemera ko abanyarwa amoko yose yaguye mu bwicanyi bwabaye bikareka kwitirirwa bamweh hari ugushyiramo amaraso mashya aba balideli bagakorana n abandi banyarwanda
Muravugango hari n'abanyamakuru bari mugatsiko kakagame! Rekada niba buke kabiri. Ndababwizukuriko nihagira ighhinduka bose bazaba ari present. Urugero: muri ribiya ubuse banyamwali barindaga gadafi ntibatangarije ibitangazamakuru mpuzamahanga ububi bwe ko ngo gadafi n'abahungube babafataga kungufu.
@ Miseke
Iyi NTORE (INTERAHAMWE-NSHYA) ngo Miseke iba iri mubiki!
Urabona mwene Rutagambwa atumereye nabi nawe ukazana ya miteto y'INTORE n'umutware wazo! Niba uba wabuze ibyo ukina nabyo jya ujya gukina n'imyenge y'inzu!
Njye ndabona usibye gushakisha ingingo zifasha ibitekerezo byacu,Zelote aatashakaga kuvuga Rukokoma.Usibyeko yavuze ukuze mu myaka gusa atanavuze ukuze muri politique,ntiyavuze ko uwo ariwe uzayobora abo bantu gusa kugirango gahunda iboneke yavuze ko ariwe wwatumiza inama ya mbere maze nyuma bakitoramo umu leader mukuru.Cyane ko atanabishingiyeho cyane kuburyo undi atayitumiza.Sinshyigikiye iyo opposition yanyu ariko nk'umuntu witegereza ntaho mbogamiye,ndumva icyo mumunenze ntadshingiro gifite.
Ibi bitekerezo bya Zelote ntabwo ari bibiliya ya politiki: ni ibitekerezo mu bindi bigamije gushaka kazoza k'igihugu cyacu. Gusa hari aho ageze agira ati ariya mashyaka yihurije hamwe agomba kuyoborwa n'inararibonye, urusha abandi bose imyaka. Iki ni igitego! Byerekanye ko Zelote ari umumotsi wa Twagiramungu, dore ko ari we nararibonye mu nararibonye kandi yigeze gukora aka kazi mu Rda!
Ndumva kwitwaza imyaka bitazigera byemerwa, dore ko nabiriya bisaza bikikije Kagame ntacyo bimumariye, uretse gukoma amashyi gusa.
Bwana Zelote,
Ndagushimiye cyane kuri iri banga rya 76 utugejejeho. Nakurikiye inyandiko zawe kuva watugezaho ibanga rya 1 kugeza kuri iri rya 76, usanga rwose ibintu wandika byumvikana kandi bifite une "suite logique".
Nagira ngo na jye ngerageze gusubiza ibi bibazo 4 wabajije:
1) Harabura iki ngo Opozisiyo yishyire hamwe maze ihirike Agatsiko?
Ndemeranya na we kuri ziriya points 7 watanze. Nakongeraho ko njye nsanga kimwe mu bituma Opozisiyo nyarwanda itishyira hamwe ari uko abayigize baba mu mahanga bafite ibibazo bitandukanye byatumye bava (bahunga) u Rwanda. Bamwe bahunze kubera ibibazo biri "personnelle" bagiye bagirana n'umuntu ku giti cye (par exemple NTASHAMAJE), abandi bafite umujinya w'uko batahawe imyanya mu butegetsi nyuma y'INTSINZI nk' abitwa ba KARANGWA SEMUSHI wa PDP Imanzi, n'abandi n'abandi. Ikindi kibazo Nkuliyingoma yagikomojeho atubwira ukuntu bamwe mu balideli bishakira ko ingamba zose zarwanwa zaba ari izo kubicaza kuri iriya ntebe ya Kagame ka Rutagambwa!!! Ibi rero bituma Opozisiyo nyarwanda ibura Fondation ikomeye yashingiraho kuko bene aba bantu bahinduka umunsi ku wundi bakaba bata mu nama bagenzi babo bo muri Opozition.
2) Inzira ndakuka yo guhirika Agatsiko izaba iyihe?
Ni byo koko Strategie ya Revolution ya Rubanda niyo dukwiriye kudatezukaho. Ariko se kandi?!?! Kagame niyiziye, na we wiyiziye, na KAYUMBA NYAMWASA yiyiziye, Kagame wita abanyarwanda "Ibijinga", "Ibikeri", "Amasazi", n'andi mazina yerekana agasuzuguro afitiye abo ayobora, urabona koko azakurwaho gusa n'uko "Ibikeri" byagiye mu muhanda? Ni ngombwa rwose ko mu biteganywa, hakwigwa n'ukuntu haboneka abasore b' INTARUMIKWA baba bafite "udukoresho" n'ubwo twaba utwa "Gakondo" bakarengera ibyo "BIKERI" by' Imana maze "INZOVU" ntibiribate uko yishakiye!!!
3) Ko Politiki isaba amafaranga menshi cyane, Oposition izayakura he?
Oya si Abacuruzi gusa bagomba gutanga amafaranga, ni buri wese mu bazaba bitabiriye ariya mashyaka wavuze. Contribution ya buri wese, "umusanzu w'umunyamuryango" uzajya ushyikirizwa Tresorier w'ishyaka!!!
4) Ni ikihe GIHATO gishobora kurusha ibindi kubangamira inzira ya Revolisiyo nyarwanda?
Ndemeranya na we rwose ko ari imitekerereze ya GIHUTU itubereye igihato gikomeye ngo duhirike ubu butegetsi bw'agatsiko bwashyize abanyarwanda ku ngoyi.
None rero muvandimwe Zelote, ndagira ngo nkwisabire ikintu kimwe: Mu mabanga yawe wadusezeranyije usigaje kutugezaho irya 77 ari na ryo rya nyuma; nirirangira, uzatangire uduhugure, udukoreshe imyitozo ihagije y'ukuntu twacika ku mitekerereze ya GIHUTU. Wabikora na byo mu nyandiko zimeze nk'izi watumeneyemo aya MABANGA 77 ya POLITIKI. Ni ikintu cyiza cyane rwose gituma dusoma dushishikaye dufite amatsiko y'ibizakurikiraho!!!
Duhagurukire rimwe twese, turwanire uburenganzira bwacu ABAVANTARA batuvukije!!! La liberte ne se mendie pas, elle s'arrache!!!
Twagiye. Kuvuga ko tutabonye ihuriro ry'amashyaka tutakora revolution ni ukwibeshya. Hato tutazahura na babandi bazarijyamo batubeshya ko barwanya agatsiko kandi bari mu ba mbere baje kugakorera
(ingero muraziyiziyi: Abantu bijyana hanze bagatuka Kagame bari ku isiri hamwe nawe, bwacya tukumva yagiye kubagororera!). Aya mashyaka munegurira ubwinshi ni muyareke ahubwo nibakomeze batwereke
impano zabo mu kurengera abanyarwanda (Imbuto bera nizo tubaboneraho.
Hari umugabo wo muri RNC uheruka kuvuga abwira abanyamerika cg abafaransa, mbese biriya bikomerezwa ati erega ibyo Kagame abaha natwe tuzabibaha ariko muburyo bwiza buzira kwica inzirakarengane; byanyeretse ko tugomba kutirengagiza ko ibikomerezwa tugomba kubishimashima no kubyumvisha akarengane kacu kugirango bidushyigikire. Aho muzahitondere rwose (Nako nituhitondere njye nawe n'abacu)! ntibigoye kandi za Mapping ziruzuye... Nyamara barabitweretse ahubwo Njye ndabona igisigaye ari uko umulideri cg abalideri bashyiraho gahunda tuzakurikiza ubundi tubajye inyuma. Ndemera ko twagira abalideri barenze umwe ariko ibi ntibikuraho ko haba harimo ubarangaje imbere kuburyo ageze munzira agasitara undi yahita akomereza aho yari ageze, cyangwase byaba ngombwa umwe yanyura aha undi akanyura hariya bagatangatanga henshi!
Reka ntange akagero gatoya ka gahunda twakurikiza abandi bazanyunganira:
1. Taliki .... Ku babishoboye twese tuzitabane Mapping report muntoki! duhurire aha n'aha dutangize iminsi ya nyuma ya revolution!
( aha ariko nakora ubugorozi mvuga ko muby'ukuri revolution yatangiye iyo mbonye ibimenyetso byo guhinduka mu mitekerereze y'abanyarwanda, ndabarahiye ntakizayihagarika).
2. Ku munsi wa kabiri tuzahurira kuri institution iyi n'iyi dufite mubiganza ibyangombwa ibi n'ibi.....
3. .....( Uyu mu lideri azafatanya na equipe ye yizeye mu kugena ingendo tuzakurikiza kugirango ntihabe hari n'agasigisigi k'agatsiko gasigaye ahubwo igisigaye ari ugushaka imyobo kaba kihishemo no kukerekeza i Lahe)
Amateka ni Gatebe Gatoki !
Indege !
http://www.youtube.com/watch?v=udqmq9cVfdA
Ariko Zelote waretse kudutesha igihe,..ndakuzi neza! ZELOTE muri Bibiliya, ni bamwe batemeraga ingoma Ndomani, bagaharanira ko igomba guhirikwa,....wakongeraho Mahoro,...uri nde? Ariko sha Padi,...wakwize ugategura iyo doctorat ukareka guharanira ubutegetsi i Kigali.......! Sinkuvuze nzakuvumba!!!!
Ahubwo se uwatahutse ntafungwe cg ngo arigiswe ni nde? Uti "Rukokoma " ntawamufashe;None se weho uyobewe ko aho muhagaze ari we wahabahaye.Kandi ntubitindeho kuko akomeje politiki.Mbere yuko yegama
azabanza abegeke.
Zelote na we Umenya Ukecuye.Ubuhake uvuga twe ntabwo tuzi kuko twavutse agahato gakendereye.Mbabariye abishwe urwagashinyaguro n' abakomoka cg bakorana n' Ingoma ngome ya Kagama.
Ba nyarubuga kuki buli gihe muhora mushihurana ibyo abantu babayemo murabona iminkanyali muzayibagisha he?
dore urwenya
Umukecuru ngo yagiye kwivuza bamutuma umusarani,ageze nyabugogo awujyanye ibisambo bimushikuza isakoshi yari afite nawe agenda atabaza ati nimubafate barayajyanye bo kanyagwa!!!nuko abaturage na Polisi bayirukaho barabifata, mukecuru ati murakoze bana ba, bari bayajyanye kandi sinari kuzabona andi vuba!abapolisi bashatse kureba uko yanganaga basanga si ayo bacyekaga barumirwa!
Amashyaka ahari ni 3 : FPR,FDU na PS Imberakuri. Aya niyo afite abanyamuryango babyemera,bakabigaragaza kandi bakavugira abanyarwanda n'ubwo imbaraga zitandukanye cyane. Mbese nka RNC ni gute idashobora kugaragaza umuyoboke mu gihugu nyamara bwacya ukumva ngo kanaka ngo arazira kuyishyigira? Ukonje nabe barafu nk'uko yahisemo areke ushyushye(amashyaka yose atagaragaza projet politique yaba ayimbere cyangwa inyuma y'igihugu)
Zelote aragira ati kuba umuhutu ni uguhora ushaka guhakwa. Urebye ibi by'ubuhutu n'ubututsi sinzi n'iyo byaturutse. Gusa nagiraga ngo nibutse Zelote ko mu majyaruguru y'u Rda ubuhake bwahageze mu gihe cy'abakoloni, kandi benshi mu baturage bagiye gutura muri Kongo maze bagaruka muri za 60. Ibyo byo guhakirizwa rero ntabwo biri mu maraso y'abahatuye. Yego hari igihe umuryango ubyara ikimara (ni na yo mpamvu hari ba Rucagu).
Kuvuga ko umuhutu afite complexe d'infériorité, ibyo ntukabibwire umukiga! Ubundi abakiga bagombye kuba ari ubwoko bwabo bihariye, iriya nduru y'abahutu n'abatutsi ikagabanuka. Dore ko no muri Uganda "abakiga" ari ubwoko mu yandi moko, icyakora bakavuga ko bakomuka mu majyaruguru y'u Rda.
ZELOTE Urwe yararurangije, ahasigaye ni ahawe:
http://www.youtube.com/watch?v=G7sSXMtApGU&feature=related
Wowe Ndorimana (#40)
Wishuka abantu, bareke bitegure begeranye ibitekerezo byabo neza. Uravuga ngo RNC na FDU bajye mu Rwanda ubu. Ubwo se wiyibagije aho Kagame n'agatsiko ke batugeze twebwe abari muri PS Imberekuri? Dore ishyaka ryacu bariciyemo ibice, umuyobozi wacu baramufunga. Harya ikinyamakuru gitangaje amafuti Kagame akora ngo kiba gitukanye? Abanyarwanda tuzajijuka ryari? Rwose peeee, Kagame adusiribiye mu gihugu cyacu tureba twananiwe kuvuga ngo atatwirenza?
Doreee, impamvu Kagame atwita Injiji nzize, ni uko akora amakosa tureba, tugakomeza kumukomera mu mashyi. Iyo aturebye rero twamugize Akamana, aratugaya, akabona twarize ay'ubusa. Kandi koko natwe dukwiye kwigaya niba tudashobora kugaragaza akarengane kariho, tugakomeza kwita ibibi ko ari byiza. Ubu ndabizi bagezi banjye bagiye kumvuguruza kuri uru rubuga ngo ibyo mvuga sibyo. Niko twapfuye. Mana yanjye, dufashe twikubite agashyi rwose.
Zelote,
Uyu mwanzuro wawe rwose ni mazimpaka. Nta mashyaka aboneka kuli internet gusa. Amashyaka ahabwa ingufu n'abalideri hamwe n'ibitekerezo n'abayoboke b'ayo.
Inkingi imwe ntigera inzu. Ushaka gukora politiki ni agende afatanye n'abandi; hanyuma nabona bamubonamo umulideri nawe akumva koko abyiyemeje, amanuke ajya mu Rwanda yegereze ishyaka lye abaturage abakangure, abasigaye hanze basigare barwana intambara yaryo yo hanze.
RNC na FDU nibibabere urugero.
Reka nsubize ubushishozi comment nr8.rwose gusubiza ni uburenganzire bwawe.Ngo Munyeshyaka cg abandi babaye ba Ambassadeurs ba Habyarimana cg baramu ba Serubuga,ndumva ibyo ntaho bishingiye.Wibuke neza ko nta munyarwanda,ubushaka,utabishaka,utari muri MRND,nka bimwebyo kwa Mobutu ngo:Olingi Oliga te,Ozali katika na MPR.Ubuse akagatsiko katugejeje aha,Kagame yari muri muriMRND?Uretse intoreka Rucagu,Nshunguyinka,Rwarakabije et j,en passe.Muvandimwe rero ugomba kuba utazi Ambassadeur I.Munyashyaka.Kandi kuba muramu wa Serubuga si uguca inka amabere.Ni umugabo w,inararibonye,ucisha make,nta mutatse namugeranya na nde se?Ngaho uramuke.
Zelote ntagira amashyengo aragatsindwa! Amashyengo, amashyengo, amashyengo gusaaaaaaaaa!!!!!!
Mwakwanditse ibitekerezo mufite mukareka kwirwa muringisa ubuhutu mu kanwa, ko ikibazo cy'u Rwanda uyu munsi atari icy'abahutu gusa!!!!
Sha, uyu byigero (# 19) ni Interahamwe ikomeye. Barababwira ntibumva. Ni nka ya mpyisi bavugiriza induru iti ngizo impundu mporana!
Wa nterahamwe we, abamaze gutaha bagafungwa ni bangahe? Numnuka uri interahamwe (nkuko uri yo) bazagutambikana nyine. Numanuka uvuga uti njye gukora politique, ndumva ntawe uzabiguhora. Ubu se Rukokoma yigeze afungwa?
Wowe uri Interahamwe yihishe inyuma ya mudasobwa, hanyuma ukishyira mubarota guhangana na Présdent Kagame. Ngo nawe uzaba urimo? Kereka niba uvuga ko uzaba uri mu gihome.
Kuri ZElote, wavuze ko nka 98/100 b'abanyarwanda ubona ari abahutu (mu rwego rwo guhakwa) bakarangwa n'ibyo ngiye gusubiramo munsi y'inyandiko yanjye, ariko renka nkunganire.Hari ikindi gihato cya
hutu na tutsi tugomba kwigaho
a) Abahutu bafite ikibazo cyo kwitinya (complex d'infériorité), kumva ko uwitwa umututsi batakwicarana, ko batahuza ibitekerezo. Ko umututsi ari umunyabwenge, umunyamacenga etc...Abo bahutu ubabwira ukuri ntibakwemere, bagashaka kwegera uwo bibonamo ku masura, kabone niyo yaba ababwira ibibaroha. Hutu power oyeeeee (bagasubiramo), abahutu turi benshiiiii oyeeee (bakumva ari byo),bahorana ubwoba bw'umututsi butuma bahubuka bagakora amakosa y'agahomamunwa. Icyo nacyo ni igihato
b)Abatutsi barwaye indwara y'ubwibone (complex de supérioté)Abo batutsi ubabwira ko abanyarwanda basangiye igihugu ko bagomba gusangira ibyiza byacu bakabana muri démocratie, bakakubona nk'umusazi kabone niyo ntabisobanuro bafite mu mafuti bakora. Bafite muri bo ko ikitwa umuhutu nta bwenge, nta gitekerezo kizima bagira. Bumva ko aribo bagomba gutegeka. Bemera ko bafite ubwenge (ariko burangwa n'uburyarya n'ibinyoma). Ntibumva ukuri niyo baba bakubona. Bahorana ubwoba butuma bahubuka kimwe na babahutu navuze hejuru. (Ingero zirahari nk'umutware Nkusi warashe mu baturage baje kumubaza ibya Mbonyumutwa).Aba mvuze nibo bahora boreka inzirakarengane z'abanyarwanda (ndavuga abanyarwanda bose)
Ibi bihato rero nabyo muzabiganireho kuko bidindiza ugushyirahamwe.
Dore ibyo wavuze ku bahutu bawe
(1) Yumva ko atabaho adafite umunyamaboko umuhatse
(2) Yumva ko ubutegetsi ari umwihariko w’abavukanye imbuto gusa
(3) Yumva atabangukiwe no kwivumbura ku mutware we n’iyo yaba adahwema kumwica urubozo
(4) Yumva ko uburenganzira bwe abuhabwa biturutse ku neza y’umutegeka. Iyo atabumuhaye, yiganyiriza kuburwanira.
(5) Atsimbarara ku tunyungu twe bikomeye , ntashamadukire guharanira inyungu rusange kuko kenshi ibyagiye byitwa inyungu rusange byari inyungu z’abategetsi bo nyine.
(6) Kuri we, Umugabo ni ushoboye gukandamiza abandi akabahaka. Utaranganwa politiki ya mpakabandi nta gaciro gakomeye aba afite mu maso ye
Kuri Byigero na Karahamuheto, ndabashimiye kuko nsomye comments zanyu: nubwo hari ibyo mutumvikanaho, kandi ni ngombwa ariko nibura harimo ikinyabupfura!
Njye rero reka ngire icyo nongera ku byanyu:
Kuba Kagame akomanga agakingurirwa ntibitangaje kuko akomanga nk'umukuru w'igihugu. Diplomatie niko ibiteganya, bagomba kumukingurira, atari uko ari Kagame nka Kagame Paul, ahubwo nka Kagame pressident w'u Rwanda. Nkumva rero nta kwitiranya umuntu na institution.
Gusa rero kuba hari abakuru ba za Gouvernement bamwamagana ( ingero: Mu Bubiligi, Espagne) ,biriya nibyo bigaragaza ukuntu ikibazo gikomeye, kandi kirimo dossiers nyinshi!
Uribuka mu gihe Gishize abafaransa bagira bati " notre ami Kaddafi, bari bazi icyo bavuga, babwiraga president w'igihugu!! Ntibitangaje rero kuba bwarakeye bakirukana Kadafi nka kadaffi w'igisambo n'umwicanyi!
Murapfa ubusa rero, igihe nikigera sinshidikanya ko bizorohera Kagame gusobanura ibye kuko afite cases nyinshi cyane barenza amaso atari uko baziyobewe ahubwo ari uburyo bwo gukingira ikibaba les contemporains, kuko ibibazo bya Kagame(cyane cyane muri Kongo) birimo abantu benshi cyane!
Uzanshakire izindi rapports zagiye zishyirwa mu kabati nka rapports zakozwe ku Rwanda. Njye mpamya ko atari ubwenge buke kuko abazikoze baracyahari, kandi ziriya rapports igihe cyazo Twumirwe.
Njye mbona icy'ingenzi kuri iyi si ari ukureba ikibi kikarwanywa aho kiva kikagera aho kureba niba uwagikoze dusangiye ubwoko cyangwa akarere!
Iyo urebye amashyaka ya opposition amaze kuvuka bikwereka ko dufite ikibazo cyo kubona imirimo . Buri wese ahsaka gushakira muri politiki.urugero tugomba kureba ni nk ibihugu nka zimbabwe USA n ibindi aho usanga hari amashyaka atarenze atanu hakaba hari nk abiri cyangwa atatu akomeye. Ayo mashyaka niba ashaka kugira impinduka mu gihugu n akore ku buryo akora umutwe umwe wa politic ukomeye kuko baca umugani ngo UNTED WE STAND , DEVIVED WE FALL niba bidakozwe ubwo bizagora !!!
kuri#30 ndagushimiye ibyaribyo byose ugira ikinyabupfura yibaye twahoranaga abantu nkawe kuri iyi site ,twese twagira imitima ituje,icyakora nta kubeshye sinayisomye yose,ariko gusa sishyigira ibyaribyo byose byaza gusenya urwanda nabanyarwanda nawe ndizera ko utabyifuza.nawe kandi nkwifurije kubana na Rurema yaturemye.
i like that one...presque twese twisuzumye donc twasanga turi abahutu mu bitekerezo...en nous referant evidemment kuri izo ngingo esheshatu (6) uyu mugabo atanze to define iyo mitekerereze...hummm, and lol!
Bea muvandimwe, uko umuntu ashushanyije indege ntibishatse kuvuga ko ashaka kugura indejye, uti bazayikura he?? ese uribuka ko n'abavuye iyo tingitingi uvuga baje n'indege?!
muri make rero wowe, ndumva bavuga revolution ukagirango ni indege ! hhahah! umbabarire cmt yawe yansekeje rwose. nene se, wigeze usoma umurongo n'umwe muri iyi nkuru uvuga ko bakeneye indege koko?? muri make rero muvandimwe, iriya ndege irasobanura urugendo cyangwa se intangiriro ya revolution nyarwanda, ndumva ariko zelote yashakaga kuvuga.
sawa Imana ibane nawe rwose.
Impuzamashyaka yaratangiye FDU yishyize hamwe na RNC kandi niyo mashyaka afite abantu bazwi n'abanyarwanda n'amahanga. Ushaka guhindura ibintu yakwinjira muri ayo mashyaka kuko niyo afite igisubizi cy'ibibazo by'abahutu n'abatutsi. Ahubwo abanyarwanda badatinya kwamagana ubutegetsi bw'igitugu tuzahurire i Paris le 12/09/2011 maze twamagane Kagame n'agatsiko ke. Naho intambara nta muntu n'umwe numvise ayishyira imbere ndetse na FDRL ifite intwaro nyinshi isaba gushyikirana na Kagame. Mujye mureka kugwa mu mutego w'umwanzi ubumvisha ko hari abashaka kumena amaraso. Aliko skagame ni yanga akagundira akanakomeza kumena amaraso y'inzirakarengane bizagenda bite? Dutegereze turebe burya iby'ejo bizabarwa n'abejo.
Zelote ko mbona vacances umazemo iminsi ntacyo zakumariye? Ko ucyibeshya nka mbere yazo? Ntabwo niriwe nsoma ibyo wanditse byose, ariko umenye ko rubanda uvuga turi inyuma ya Kagame. Rubanda uvuga ntikumva. Rubanda uvuga ntikuzi. Wivanga abo musangira inzoga n'Abanyarwanda. Ndabizi ntunyumva, ariko urannya kuyumye!
nibyo rwose ibyo uvuga, ndakurikira. hasigaye imwe. ariko hari aho ntumvikanye nawe. uravuga ko revolution yo kumena amaraso atari yo.. nibyo pe ntawukiyikeneye. ariko kagame ni yo akunda. kandi kumena amaraso make ni ngombwa. ese nkubu amaraso ya kagame aya janete we aya nziza aya rwarakabije aya kabarebe aya ibingira aya gatsinzi nituyamena hari ikibazo. kuko nimana izabiduhembera.
miri ibigoryi,indege muzayikurahe? ntabwo muzi kurwanira ku butaka se?jye ndabona mushaka gusubira kujajata Tingitingi.


text:
Impamvu 5 utari uzi ugomba gukora imibonano mpuzabitsina igihe uri mumihango
Abantu benshi batekerezako iyo umugore ari mumihango biba ari ibintu bidashimishije,biteye iseseme nibindi nkibyo,nibyo koko abagore n’abakobwa bamwe mugihe cyabo kimihango barababara cyane nibindi ariko burya kuba ari mumihango ntago ari impamvu nimwe y’uko umugabo atakwifuza.
Read more
Umukobwa wo muri kaminuza yitaye mukagozi abitewe nuko umusore bakundanaga yamwihakanye
Umukobwa wiga muri Cyprus International University yiyahuriye munzu ye kuwa gatandatu nyuma yuko umuhungu bakundanaga banigana muriyo kaminuza yamuteye inda akayihakana.
Read more
umushumba w’itorero yatawe muri yombi nyuma yo gutera inda umwana w’imyaka 15
Umushumba witorero ryitwa El Bethel perish of Celestial church mugihugu cya Nigeriya yatawe muri yombi nyuma yo gutera inda umwana w’imyaka 15 y’amavuko.
Read more
Ese niba umukunzi wawe umuteye inda idateganijwe mukwiye guhita murushinga?
Iki kibazo gikunda kwibazwa nabantu benshi,nyamara umubare munini w’abantu bakundana basigaye bafata icyemezo cyo guhita barushinga igihe umusore amuteye inda ari nayo mpamvu ingo z’ikigihe zitakimara kabiri,ntago gufata icyemezo cyo kubana ari bibi gusa mubanze mutekereze niba koko witeguye kubana n’uwomuntu akaramata nkuzo uzabisezerana,umukobwa iyo atwise bimutera isoni aho anyuze hose aba abona babibona niyo inda yaba ikiri ntoya cyane akumva ntago ashaka kuzagira icyo gisebo mumuryango ,naho umuhungu nawe yatera umukobwa inda kugirango amwereke ko amukunda cyane kandi atazamutererana agahita amusaba ko babana nibyiza ariko ntukabikore uhubutse.
Read more
Dore ibimenyetso 10 byakwereka ko ushobora kuba waranduye agakoko ka Sida
Agakoko ka sida kandurira mumibonana mpuzabitsina ndetse nizindi nzira zitandukanye abantu benshi bazi.buri dwara igira ukuntu itangira ushobora kubona ari ibintu bisanzwe nyamara inyuma hihishe ibindi bikomeye,niyompamvu rero ugomba kwita kuri buri kimenyetso umubirir wawe ukweretse.hano twageragej gushyira hamwe ibimenyetso 10 bishobora kumpa intandaro y’iyi ndrwara.
Read more
Dore uburyo gakondo wakoresha ukongera kuba isugi
Uko umugore akora imibonano mpuzabitsina kenshi niko igitsina cye cyiyongera mubunini iyo bikabije bikaba bishobora no kuviramo ko umugabo atamwifuza cyane kuko uko byamuryoheraga bakibikora bwambere siko bikimeze.hari ibinini ushobora kunywa kuburyo ugitsina cyawe cyongera gusubira bushya gusa iyo miti ishobora kugutera ibibazo niyompamvu ano tugiye kuguha uburyo gakondo wakoresha igitsina cyawe kigasubira kuba gito kandi bikakurinda nizindi rwara cyangwa kuba hari umwuka mubi ujya usohoka mugitsina cyawe.
Read more
Umugore wa Neyo yasubije nabi umuntu wamwibukije amashusho yurukoza soni yashyize hanze
Umugore wa Neyo yasubije nabi umuntu wambwibutsaga amashusho ndetse namafoto yurukoza soni yashyize hanze.
Read more
Niba ufite ikibazo cyo kurangiza vuba dore ibintu 5 byagufasha kurangiza igihe ubishakiye
Kurangiza vuba nikibazo gikomeye gishobora gutuma umugore wawe yanaguca inyuma kuko igihe cyose muri gukora imibonano mpuza bitsina ntabyishimo ajya abigiramo,hari abagabo barangiza vuba akabona umugore we araseka ntakibazo ariko burya ntago abyishimira nagato.dore ibintu bitanu bizagufasha kurangiza igihe ushakiye bikanatuma ushimisha umufasha wawe nkuko bikwiye.
Read more
I need love in my life. why?
Here’s a little inspiration to tell your love how you really feel.
Here’s the thing about love: It’s hard to put into words.
Love brings up emotions that run the gamut from agony to ecstasy. Love can inspire us to accomplish some of the craziest and most amazing feats.
Love can make you happier than you have been, angrier than you’ve ever been. It can elate you and deflate you almost at the same time.
While we can all pretty much recognize the emotions associated with love, actually finding the words to explain those feelings is a pretty tough order.
People have searched for centuries to find the right way to say “I love you” and to try to explain those butterflies in your stomach, that warm fuzzy feeling in your belly and that heart skipping a beat.
One thing we DO know is that whether you’ve love and won — or loved and lost, it’s ALWAYS worth it.
While there are , finding that perfect love quotes that sums up exactly what you’re feeling can be pretty amazing.
Luckily, some the world’s greatest artists, poets, musicians and hopeless romantics (like ourselves) have managed to articular magic of love using words so simple and perfect, sharing them can mean the world.
ibintu 4 bizakwereka ko umuhungu ukeka ko agukunda wibeshya
Hari abakobwa bakunda gusobanura ibintu uko bitari,umuhungu yamuvugisha neza cyangwa yamwereka ko amwitayeho agahita yishyiramo ko amukunda kandi ntabyo yamubwiye,cyangwa bikaba bishoboka ko yabimubwiye ariko wenda byaramushizemo cyangwa yarabeshyaga.Muri ibi bintu 4 umuhungu nakoramo kimwe ushatse wahita umureka kuko azaba akubeshya ntagahunda azaba agufitiye ntanubwo ari ngombwa ngo umuteho umwanya wawe.
Read more


text:
Gow Ngak Hui akomoka mu gihugu cya Indonesia, avuga ko Kwizera ijambo ry’Imana byamufashije kureka itabi burundu nyuma y’imyaka 50 byaramunaniye, akeka ko yari mu bantu bambere banywaga itabi ryinshi kuko yashoboraga kunywa ipaki yaryo ku munsi ubwo akaba nibwo yanyoye rikeye.
Umva uko we abivuga: nari umunywi w’itabi wakabuhariwe, itabi rike nashoboraga kunywa ku munsi ryabaga ari ipaki imwe ubwo nkaba nafashe rike rishoboka. Umunsi umwe nafashe icyemezo cyo kurireka nyuma yo kumva ijambo ry’Imana ariko byose byaje kuba iby’ubusa kuko nakoresheje imbaraga zanjye ariko biba iby’ubusa ndongera ndisubiraho mu gihe gito. Umuhungu wanjye yaje kumpa igitabo ansaba ko najya nkisoma, namaze ibyumweru 2 ndikugisoma. Naratunguwe! Naje gusanga nanjye Yesu Kristo yaranshunguye, numva ko ubuzima mfite ariwe mbukesha kandi yaba kwizera no kwakira byose ariwe nkwiriye kubikuraho.
narongeye mpita mfata umwanzuro wo kureka itabi, narongeye nsoma neza cya gitabo ariko ngenda nandika ibyo nifuza byamfasha kureka itabi ariko bwo si njye ubwanjye wibwiye ko ngiye gukoresha imbaraga zanjye bwite ngo mbashe kuva muri ubwo bubata bwaryo kuko ubwa mbere nari narabonye ko byanzniye ahubwo mfata umwanzuro wo kwiyegurira Yesu Kristo, nakira Ubuntu bwe kandi nizera ntashidikanya ko yanesheje ibyangiraga imbata byose ku musaraba. Ntabwo byari bikiri urugamba rwanjye ahubwo rwari urugamba rwa Yesu wancunguye kandi we yari yaramaze kurutsinda ku musaraba.
Naje nanone kumenya ko nababariwe ku bw’ubuntu bw’Imana atari ku bw’imbaraga zanjye, kubaha cyangwa se imirimo yanjye.
nyuma yo y’urugamba rwo kureka itabi mu gihe cy’imyaka 50 ku buryo butangaje nabashije kurireka mbikesheje kwiyegurira Yesu warangije byose. Yakoze umurimo utangaje mu buzima bwanjye. Hallelluyaaa!!!
Gow Ngak Hui | Indonesia


text:
Yin Xiaohui washimuswe afite imyaka 4 y’amavuko yonyine akagurishwa mu wundi muryango na ba rushimusi, yongeye guhura n’umuvandimwe we batandukanye bakiri bato. Yashimuswe mbere y’uko agira isabukuru y’imyaka itanu y’amavuko, ubwo yari hanze y’inzu babagamo mu ntara ya Sichuan mu mujyi wa Tongchuan mu gihugu cy’u Bushinwa.
Yin akimara gushimutwa, yagurishijwe mu ntara ya Henan mu gace kitwa Nanyang, gusa akaba yari abayeho mu buzima bwiza hamwe n’abo bantu bamureraga. Nyina wa Yin, akimara kubura umwan awe ntiyatuje kuko yiyemeje kuzenguruka intara yose ya Heran amushakisha ariko ntibyatinze kuko nyuma y’imyaka ine gusa nawe yaje kuburirwa irengero.
Yin Xiaohui, wa kabiri uturutse iburyo yabaga mu muryango yagurishijwemo none yabonanye na musaza we nyuma y’imyaka 34
Yin yakuze akunda gusoma ibitabo birimo inkuru zivuga ku bantu bagiye babura ababyeyi babo ariko nyuma bakaza kubonana, biza kumutera gufata ingamba zo gutangira kwikoraho ubushakashatsi ngo amenye umubyeyi nyirizina umubyara. Umuvandimwe we Yin Bo, wasigaye ahanganye n’ibibazo byo mu rugo iwabo, ntabwo byamworoheye kuko yaje gushyingura se ubabyara wenyine ariko agakomeza kugira icyizere ko mama wabo ubabyara akiri muzima.
Nyuma y’imyaka 34 ariko, ibyari inzozi byaje kuba impamo, nyuma yo gukurikirana agakora ubushakashatsi bwimbitse ku bijyanye n’inkomoko ye, abasha kubona umuvandimwe we yaherukaga mu 1982.
Uku guhura kw’aba bavandimwe ntabwo kwari gupfa kubaho iyo hataza kubaho abakorerabushake bo mu muryango witwa Baobei Huijia(Baby come home) bivuga ngo mwana ngwino mu rugo. Uyu ni umuryango utegamiye kuri Leta, ufite inshingano zo guhuza imiryango yagiye itandukana. Yin ngo yaje guhura n’aba bakorerabushake bageragza kumuhuza n’umuvandimwe we Yin Bo nk’uko ikinyamakuru Daily Mail kibisobanura.
Nyuma yo kubonana, ubu ni ibyishimo kuri bose ndetse bakaba bakomeje intego yabo yogukomeza gushaka mama wabo ubabyara ngo barebe ko bazamubona.


text:
Mu nama yahuje abazunguzayi ba Nyabugogo n’abayobozi barimo Minisitiri w’uburinganire n’umuryango, umuyobozi w’akarere ka Nyarugenge, ushinzwe imibereho myiza y’abaturage mu mujyi wa Kigali n’abandi batandukanye, niho umukecuru w’imyaka 64 witangarije ko ari nyirakuru w’abazunguzayi ba Nyabugogo, yagaragarije agahinda amaranye imyaka, kwihangana biramunanira araturika ararira.
Ababazaga ibibazo banatanga ibitekerezo, wumvaga koko harimo abababaje, ariko byageze ku mukecuru witwa Nyirabambogo Martha biba ibindi, bamwe birabarenga ku bw’agahinda n’umubabaro yavuganaga. Ni umubyeyi ukuze, ufite imyaka 64 y’amavuko, wivugira ko abazunguzayi ba Nyabugogo bamufata nka nyirakuru muri uyu mwuga, dore ko avuga ko yatangiye gucuruza agataro afite imyaka 29, ubu akaba abimazemo imyaka 35.
Nyirabambogo Martha imbere y’abayobozi agaragaza agahinda n’umubabaro we nka nyirakuru w’abazunguzayi nk’uko abyivugira ari nako abyemeranywaho na bagenzi be
Nyirabambogo avuga ko mu myaka yose yakoze aka kazi ko gucuruza agataro, yagiye ahura n’akaga gakomeye kimwe na bagenzi be, akaba yaragiye afungwa aranakubitwa ariko yanga kureka aka kazi, kuko ari ko kamutunze kandi akaba atakwibonera ubushobozi bwo gucururiza mu isoko nk’abandi.
Nyirabambogo Martha, yavuze ko aka kazi kamufashije kurihira ishuri umwana w’impfubyi wabuze ababyeyi be muri Jenoside yo mu 1994, gusa ubu akaba yararangije ntahite abona akazi, n’ubundi uyu mukecuru akaba ari we wirirwa ashakisha icyabatunga, nta handi ashakiye hatari mu bucuruzi bw’agataro.
Igihe cyaje kugera, kwihangana biranga araturika ararira, abari aho bagwa mu kantu
Nyirabambogo Martha yavuze ko hari bamwe mu bayobozi bagezwaho inkunga zigenewe aba bazunguzayi, bakazijyanira nyamara bazi neza ko Perezida Paul Kagame nabo aba yabatekerejeho. Ubwo yavugaga ibi, kwihangana byamunaniye ararira arahogora, abari bitabiriye inama bagwa mu kantu.
Inama yarangiye abayobozi bijeje abazunguzayi ko nyuma yo kuganira nabo bakumva ibibazo byabo, bagiye kubashakira imishinga n’ibikorwa by’ubucuruzi bazakora ariko nabo basabwa kwiyandikisha mu mirenge ngo bazagire aho babasanga hazwi.
REBA VIDEO HANO ABAZUNGUZAYI BACINYA AKADIHO MBERE Y’INAMA: